Made in Greece, γιατί έτσι πρέπει! - panionianea.gr Made in Greece, γιατί έτσι πρέπει! - panionianea.gr\nHome > slide > Made in Greece, γιατί έτσι πρέπει!\nΑΡΘΡΟΓΡΑΦΙΑ ΠΟΔΟΣΦΑΙΡΟ slide\nMade in Greece, γιατί έτσι πρέπει!\nΓράφει o Νίκος Γιαννόπουλος...\nΣτις τελευταίες...δυόμιση αγωνιστικές σεζόν, ο Πανιώνιος έκανε συνεχείς υπερβάσεις ακολουθώντας το μονόδρομο της εμπιστοσύνης στο ελληνικό ταλέντο.\nΧωρίς αδειοδότηση και με το μπάτζετ εξαιρετικά περιορισμένο λόγω της προσπάθειας για την οικονομική εξυγίανση οι επιλογές γίνονταν κυρίως από την ελληνική αγορά. Κάπως έτσι Ελληνες παίκτες έπιασαν πλατεία και απογείωσαν την καριέρα τους μαζί με την ομάδα.\nΠλέον, η αφετηρία από την οποία εκκινεί ο Ιστορικός είναι τελείως διαφορετική. Η ΠΑΕ αδειοδοτήθηκε...χαλαρά, η ευρωπαϊκή συμμετοχή είναι προ των πυλών και η άνεση κινήσεων αποτελεί ήδη γεγονός. Εδώ όμως απαιτείται τεράστια προσοχή για να μην διαπραχθούν τα πολύ μεγάλα λάθη του όχι και τόσο μακρινού παρελθόντος.\nΔεν υπάρχει κανένας μα κανένας λόγος να αλλάξει ο Πανιώνιος την τρομερά επιτυχημένη συνταγή του. Από το να φέρνει ξένους αμφιβόλου αξίας οι οποίοι-κακά τα ψέμματα- δεν γνωρίζουν για το ειδικό βάρος της φανέλας του, είναι προτιμότερο να εμπιστευτεί και πάλι Ελληνες.\nΦυσικά, όλες οι περιπτώσεις δεν είναι ίδιες. Αν πέσει στο διάβα σου μία περίπτωση όπως αυτή του Γεσίλ ή του Ταπόκο (νεαροί, με κίνητρο και πολλές πιθανότητες μεταπώλησης) τότε αναπόφευκτα θα ασχοληθείς και πολύ καλά θα κάνεις.\nΧρειάζεται όμως φρένο και σύνεση. Παλαιότερα ο Πανιώνιος κάηκε ξοδεύοντας πολλά χρήματα σε περιπτώσεις ξένων παικτών που δεν δικαίωσαν τις προσδοκίες. Τα χρέη συσσωρεύτηκαν, η κρίση γιγαντώθηκε και η ομάδα έφτασε στο χείλος της οικονομικής καταστροφής.\nΓια την ακρίβεια, πληρώνει ακόμη τις παλιές αμαρτίες. Ποιος, λοιπόν, ο λόγος να διαφοροποιηθεί η τακτική; Ουδείς. Ο Μαρίνος Ουζουνίδης είχε δηλώσει χαρακτηριστικά πέρυσι ότι "ακόμα και αν πάρουμε άδεια, θα πρέπει να συνεχίσουμε να πορευόμαστε στον ίδιο δρόμο".\nΑλλοίμονο! Ο Πανιώνιος μπορεί να υπηρηφανεύεται ότι οσμίζεται από μακριά το ταλέντο και το μετατρέπει μέσα σε ελάχιστο χρονικό διάστημα σε χρυσάφι. Οι άνθρωποί του αποτελούν εγγύηση επιτυχίας ως προν την αξιοποίηση του εγχώριου ταλέντου. Ας το εμπιστευτούν ξανά λοιπόν!\nat 10:06 μ.μ.\nItem Reviewed: Made in Greece, γιατί έτσι πρέπει! Rating: 5 Reviewed By: panionianea.gr\nΣτα... κυανέρυθρα ο Κραγιόπουλος!\nΚυανέρυθρος ο Κραγιόπουλος. Παίκτης του Πανιωνίου είναι πλέον ο Μανώλης Κραγιόπουλος. Ο νεαρός μέσος, ο οποίος είχε πάρει μέρος σε ...\nΟι παίκτες που έχουν συμβόλαιο, τα ερωτηματικά και οι... νέοι!\nΟ Πανιώνιος λόγω της μη αδειοδότησης θα έχει τους γνωστούς περιορισμούς στο μεταγραφικό κομμάτι, με το θετικό όμως να είναι πως η ομάδα...\nΞέσπασε φωτιά στο κλειστό της Αρτάκης! (videos - photos)\nΦωτιά στο μισογκρεμισμένο κλειστό της Αρτάκης ξέσπασε το μεσημέρι της μεσημέρι της Δευτέρας (20/5). Ανησυχία προκάλεσε στη Νέα...\nΔάρας: «Δεν θα κινδυνέψει ο Πανιώνιος!»\nΑισιόδοξος εμφανίστηκε ο Χρήστος Δάρας για την επόμενη σεζόν, παρά το γεγονός πως ο Πανιώνιος θα μπει στο νέο πρωτάθλημα με το -6, λόγω...


Λακων: Οι Ναζί και ο Εμφύλιος πόλεμος στη Λακωνία. Η σκληρή ιστορία που ξεχάσαμε χωρίς καν να την έχουμε καταλάβει..\nΟι Ναζί και ο Εμφύλιος πόλεμος στη Λακωνία. Η σκληρή ιστορία που ξεχάσαμε χωρίς καν να την έχουμε καταλάβει..\nΑεροπλάνα JU-87G-2 STUKA. Απο αυτό τον\nτύπο αεροσκάφους έχει προκύψει και\nτο ρήμα στουκάρω.\nΤΑ ΓΕΓΟΝΟΤΑ ΠΡΙΝ ΚΑΙ ΚΑΤΑ ΤΗ ΔΙΑΡΚΕΙΑ ΤΟΥ "A ΑΝΤΑΡΤΙΚΟΥ "\nΟ λαός μας λέει "για να θυμούνται οι παλιοί και να μαθαίνουν οι νεότεροι".\nΣτα γεγονότα που καταγράφονται παρακάτω ένα είναι σίγουρο.\nΟι παλιοί δεν θα τα ξεχάσουν...\nΝαζιστικό Αεροδρόμιο στην Καταβόρθα ή Καταβόθρα Λακωνίας.\n( σημερινό χωριό Μεταμόρφωση)\nΟ πλεόν ικανός πιλότος των αεροπλάνων Στούκας, ο Χανς-Ούλριχ Ρούντελ λόγω του ατίθασου του χαρακτήρα βρίσκεται εκεί. Κάτι σαν δυσμενή μετάθεση για αυτόν αφού δεν ενέπνεε εμπιστοσύνη στους αξιωματικούς του. Αργότερα έμελλε να χαρακτηριστεί και δίκαια ως ο καλύτερος πιλότος της LUFTWAFFE.\nΠραγματοποίησε παγκόσμιο ρεκορ πολεμικών αποστολών (2530).\nΣτη διάρκεια των οποίων:\n-Επίθεση εναντίον 2000 στόχων εδάφους.\n-Καταστροφή 519 αρμάτων μάχης!\n-Καταστροφή 70 αποβατικών σκαφών!\n-Καταστροφή 150 αυτοκινούμενων μυδραλλίων!.(πυροβόλων-πολυβόλων) -Καταστροφή τεσσάρων θωρακισμένων τραίνων!\n-Καταστροφή 800 οχημάτων διαφόρων τύπων!\n-Κατάρριψη 9 αεροσκαφών (2 IL'2s και 7 μαχητικών).\n-Βύθισε 1 πολεμικό σκάφος, 2 μεταγωγικά και 1 καταδρομικό!!\n-Επέζησε 32 πτώσεων του αεροπλάνου του ενώ έχασε το πόδι του σε τραυματισμό.\n-Τιμήθηκε με κάθε διάκριση του τότε Ναζιστικού κράτους. -Επικηρύχθηκε απο τον Ιωσήφ Στάλιν με 100.000 ρούβλια.\nΑπο τα γύρω Χωριά οι Ναζί μαζεύουν τον αντρικό πληθυσμό.\nΑγγαρεία στο αεροδρόμιο...\nΟ Διονύσιος Συρμαλής απο το Φοινίκι προσπαθεί να την αποφύγει.\nΟι ριπές απο το αυτόματο τον σταματούν...\nΓύρισε τελικά πίσω και παραδόξως σαν να μη συνέβη τίποτα δεν τον σκότωσαν.\nΟι Γερμανοί βιάζονται για να φύγουν για την Κρήτη και φωνάζουν διαρκώς πιέζοντας τους ντόπιους.\nΣτο αεροδρόμιο εκτός απο τους άντρες είναι μαζεμένες και λίγες γυναίκες.\nΟι "πατσαβούρες". Διασκεδάζουν ποικιλοτρόπως τους Ναζί...\nΑυτός που διατάζει συνεχώς πρέπει να ήταν κάποιος μηχανικός αεροσκαφών.\nΓεμάτος με λάδια στη στολή. Συνθηματικά τον φωνάζουν "λιντριβιάρη".\n"Έρχεται ο Λιντριβιάρης, έρχεται! Αρχίστε να σκάβετε πάλι".\nΗ Ελληνική εξυπνάδα επιστρατεύεται κάποιες φορές. Απο τους τρείς ο ένας έσκαβε και οι δύο κάθονταν. Απλώς να ακούνε οι Γερμανοί το θόρυβο απο το φτυάρι και να τους ξεγελούν οτι δουλεύουν.\nΚάποια στιγμή ο Λιντριβιάρης το κατάλαβε. Άρχισε να ουρλιάζει και να πιέζει ακόμα πιο πολύ...\nΤότε επιστρατεύτηκε μια πατσαβούρα...\n- "Πάρτονε το Λιντριβιάρη ρε Κατίνα γιατί μας μούρλανε". (είπε σε μια απο τις "πόρνες" του αεροδρομίου ο Μπουντούνης απο το χωριό Πάκια.\n-"Έννοια σας", αποκρίθηκε εκείνη και τον πήγε σε κάτι αντίσκηνα.\nΉδη έχουν ακουστεί στη Λακωνία οι πρώτοι τοπικοί, (ας μου επιτραπεί η έκφραση) θεωρητικοί του κομμουνισμού. Στην υπόλοιπη Ελλάδα και ειδικότερα στην Αθήνα η κατοχή έχει μπεί για τα καλά στο πετσί του κόσμου. Υπάρχει πείνα.\nΛάκωνες αλλά και μη πηγαίνουν στην επαρχία να βρουν να φάνε κάτι.\nΥπήρξαν περιπτώσεις ανθρώπων που σε ολόκληρο το κορμί τους έβλεπες μιλιούνια τις ψείρες να τρέχουν. Οι ντόπιοι τους έδιναν λίγο φαγητό και τους έκαναν μπάνιο με καυτό νερό.\nΣε αυτούς προστίθενται και πολλοί αριστεροί μάλλον πιο "καταρτισμένοι" απο τους ντόπιους ή έστω πιο επαναστατικοί. Πχ ο Παναγιώτης Ζερβός.\nΚαι αν σήμερα στη Λακωνία η "δεξιά" κυριαρχεί εκείνα τα χρόνια τα πράγματα ήταν μοιρασμένα ιδεολογικά με τους αριστερούς να υπερέχουν ξεκάθαρα στον οπλισμό.\nΠάντα βεβαίως μιλάμε για τα πρώτα χρόνια του εμφυλίου.\nΣτις τάξεις τους μάλιστα προσχώρησαν και πρώην αξιωματικοί του Ελληνικού Στρατού για τους οποίους θα μιλήσουμε αργότερα.\nΗ γνωριμία με τον κομμουνισμό και η θεωρητική κατάρτιση γινόταν με οργάνωση πάρτι και συγκεντρώσεων. Οι αριστεροί πίεζαν και όποιος δεν εντασσόταν σε αυτούς χαρακτηριζόταν προδότης και φασίστας. Κινδύνευε με εκτέλεση απο τους αντάρτες.\nΚάποιοι λοιπόν πήγαιναν με το μέρος των Γερμανών για να "προστατευτούν".\nΚάποιοι άλλοι θεωρούσαν πως οι αριστεροί δεν τα εννούσαν όλα αυτά και με τη δικαιολογία του κατακτητή ήθελαν να πάρουν την εξουσία με τα όπλα.\nΑυτό πίστευαν πως ήταν και ο "κρυφός" τους σκοπός.\nΚάποιοι άλλοι εντάχθηκαν είτε στη μια είτε στην άλλη πλευρά επειδή απλώς είχαν δολοφονήσει ή κάνει εγκλήματα άλλου είδους και ήθελαν απλώς να γλιτώσουν απο τις αναπόφευκτες βεντέτες.\nΚαι τέλος κάποιοι που βρίσκονταν στη μέση...\nΑλλά το να τηρήσεις ουδέτερη στάση τότε ήταν τόσο δύσκολο. ..\nΟι ονομασίες γνωστές. Εθνικόφρονες ή βασιλόφρονες ή Χίτες ή ταγματασφαλίτες.\nΚαι απο την άλλη οι άθεοι, οι αναρχοκομμουνιστές ή ληστοσυμμορίτες...\n(Ως δεξιοί και αριστεροί θα αναφέρονται στη συνέχεια της ανάρτησης.\nΔεν είναι ακριβείς σαν ορισμοί αλλά ο γράφων το κάνει σκόπιμα για την αποφυγή παρεξηγήσεων.)\nΤα πάθη ήδη ήταν έντονα και κάθε πλευρά ετοιμαζόταν για δράση.\nΕν αρχή ήταν οι ειρωνείες. Στο Φοινίκι συγκεντρώθηκαν αριστεροί.\nΚάποια στιγμή ακούγοντας το θόρυβο κάποιας μηχανής νόμισαν πως έρχονται οι Γερμανοί. Πανικοβλήθηκαν και με βιασύνη πέταξαν τα όπλα σε ένα πηγάδι.\nΤότε βρέθηκαν απέναντι στα ειρωνικά σχόλια ιδίως του Μιχαήλ Μανιατάκου ο οποίος είχε πολεμήσει στη Μ. Ασία.\n-"Μωρέ για κοιτάτε κάτι παλλικαράδες"...\nΤους έθιξε το φιλότιμο. Το σχόλιο αυτό το πλήρωσε με την απαγωγή του στο Μοναστήρι της Χειμάτισσας. Προκειμένου να απελευθερωθεί ένας απο τους γιούς του, τους υποσχέθηκε πως θα πολεμήσει με το μέρος τους. Αρκεί να αφήσουν τον πατέρα του!\nΕκτελέσεις βεβαίως έγιναν και απο την πλευρά των Γερμανών σε συνεργασία με "πληροφοριοδότες" Έλληνες.\nΑς δούμε την χαρακτηριστική περίπτωση του Αλέκου του Συρμαλή απο το Φοινίκι...\nΟ άνωθεν ξεσήκωνε τον κόσμο για αντίσταση.\nΔεν άργησαν βέβαιως και οι "καλοθελητές" να τον προδώσουν.\nΕπισκεπτόμενος μια θεία του στο χωριό Λυρά περικυκλώθηκε απο τους Ντεμελήδες.\nΗ θεία του προσφέρθηκε να τον κρύψει στην καλαμωτή του σπιτιού.\nΑυτός είτε για να μη τη φέρει σε δύσκολη θέση είτε επειδή νόμισε πως θα καταφέρει να φύγει δεν την άκουσε.\nΠιάστηκε κατα την προσπάθεια διαφυγής του. Τον έδεσαν πίσω απο ένα άλογο και τον πήγαν εως τη Μονεμβάσια.\nΌταν μαθεύτηκε το γεγονός μεσολάβησαν οι χωριανοί του Παντελέας και Πιερρής Σεραφάκος να τον απελευθερώσουν.\nΟι Γερμανοί συμφώνησαν αρκεί να τους αποκάλυπτε που κρύβουν τον οπλισμό.\nΟ Συρμαλής τότε αποκρίθηκε:\n"Αλέκους έχουμε πολλούς, όπλα δεν έχουμε."\nΕκτελέστηκε δια απαγχονισμού απο τους Γερμανούς στη Μονεμβασιά...\nΗ κατάσταση πλεόν εξελισσόταν με γοργούς ρυθμούς όπως και το μίσος απο τις δύο πλευρές. Και οι πρώτες ομάδες είχαν πια σχηματιστεί .\nΣτη Μάνη τα πιο μεγάλα ονόματα δεξιών μαζί με τους "μαζωματάρηδες"(ομάδες) τους ήταν ο Παυλάκος, ο Γερακάρης και ο Κατσαρέας. Στη λοιπή Λακωνία ήταν άλλες ομάδες με πιο γνωστή αυτή του Μπραντίτσα απο τα Νιάτα.\nΥΓ: Το θέμα είναι πολύ δύσκολο, σκληρό και όχι πιασάρικο. Δεν πρόκειται να πάρω το μέρος καμίας πλευράς. Σίγουρα θα παρεξηγηθώ απο κάποιους αλλά είναι κάτι που ειλικρινώς δεν με απασχολεί.\nΕδώ απλώς αναφέρω ιστορικά γεγονότα. Μόνο καταγραφή η οποία δεν έχει γίνει και τίποτε περαιτέρω.\nΤην άποψη μου θα την παραθέσω στο τέλος της δεύτερης ανάρτησης που ετοιμάζω.\nΚάθε διόρθωση είναι ευσπρόδεκτη και καλοδεχούμενη.\nΑναρτηθηκε από Λακων στις 19:03\nΕτικετες Γερακάρης, εμφύλιος πόλεμος, Κατσαρέας, λακωνία, Μάνη, Μπραντίτσας, Ναζί, Παυλάκος\nΠεριμένω με ενδιαφέρον το δεύτερο μέρος.. Κάτι μου λέει πως οι τότε κομμουνιστές που περιγράφεις ήταν πρώτα πατριώτες και μέτα οτιδήποτε άλλο.. Οι καλοθελητές που λες παραήταν το αντίθετο. Αναρρωτιέμαι αν υπήρχε μέση κατηγορία.. Σε τόσο πολεμική ατμόσφαιρα μάλλον όχι. Δες και τον παραλληλισμό με τους ισλαμιστές της χαμάς τώρα στην παλαιστίνη.. Αυτοί είναι οι μόνοι που μπορούν να υποστηρίζουν οι ντόπιοι πατριώτες, κι όμως είναι μια ολοκληρωτική οργάνωση.. Με λίγα λόγια ο πόλεμος ευνοεί τις ακραίες τάσεις. Μόνο που αυτές παραμένουν στα στόματα και εν καιρώ ειρήνης η οποία κατά καιρούς υποθάλπει εξίσου καλά τη βλακεία.\n7 Ιανουαρίου 2009 - 3:42 π.μ.\nΠολύ ενδιαφέρον. Περιμένω συνέχεια. Για το επεισόδιο της Αραχωβας και τον ρόλο που παίξανε οι Κωνταλώνης και Λεβεντάκης. Για τις ρίψεις εγγλέζικων λιρών στον Πάρνωνα για να χρηματοδοτηθεί το ΕΛΑΣ. Επίσης θα έχει ενδιαφέρον και η δράση του Λάτση ή καπετάν Καλογερου στην περιοχή των Μολάων ή του Κωστανταράκου ή καπετάν Τραγιά στο Λάγιο. Η πλέον τραγική φυσιογνωμία ήταν Ο Θοδωρής Πρεκεζές που αγωνίστηκε σαν γνήσιον στρατιώτης και πουλήθηκε από τους επαγγελματίες ΚΚούδες για να σώσουν το κεφάλι τους (Κονταλώνη). Το Κόμμα είναι ποιο πολύτιμο από τους γνήσιους αγωνιστές.\n7 Ιανουαρίου 2009 - 7:59 π.μ.\n7 Ιανουαρίου 2009 - 10:56 π.μ.\n@Ανέστης Το γεγονός ότι αριστεροί δεν υπέγραφαν αργότερα δήλωση μετανοίας για τα πολιτικά τους φρονήματα δείχνει ότι μεγάλο μέρος τους ήταν αγνοί πατριώτες.\nΠίστευαν όσα πρέσβευαν.\nΥπήρχαν όμως και επαγγελματίες ΚΚουδες όπως εύστοχα αναφέρει ο Maximos οι οποίοι νοιάζονταν μόνο για την εξουσία.\nΑυτό έβλεπαν πολλοί μετριοπαθείς ή κεντρώοι και προσχωρούσαν με το μέρος των δεξιών.\nΥπήρχαν και άτομα παντελώς ανίδεα που πήγαν είτε με τους μεν είτε με τους δε επειδή είχαν διαπράξει εγκλήματα.\nΚάτι παρόμοιο είχε συμβεί με πολλούς που δήθεν εθελοντικά πήγαν να πολεμήσουν στην Κορέα.\nΟ πόλεμος ευνοεί πάντα τις ακραίες τάσεις. Ειδικά ο εμφύλιος ο οποίος πάντα είναι πιο αιματηρός με ακόμα μεγαλύτερο μίσος.\nΣτη συνέχεια θα γράψω και εγκλήματα αριστερών.\nΑνέστη εδώ έχουμε ένα πολύ σκληρό θέμα και ειλικρινά ήδη αισθάνομαι στριμωγμένος.\n@Maximos Βλέπω πως γνωρίζεις αρκετά καλά τα γεγονότα.\nΕμμέσως σου δίνω και απάντηση σε αυτά που γράφω στον Ανέστη.\nΌπως καταλαβαίνεις δεν μπορώ να καλύψω κάθε πτυχή.\nΘα ήταν χαρά μου να μου έστελνες κείμενο και να το δημοσιοποιούσα.\nΑφορμή για το κείμενο πέρα από τα γεγονότα των ημερών ήταν ότι είδα άτομα να καταλήγουν στο blog ψάχνοντας πληροφορίες για τον εμφύλιο και για ονόματα όπως Κατσαρέας, Παυλάκος κτλ.\nΣτη συνέχεια θα μιλήσω για τις εκτελέσεις στους Μολάους αναφέροντας και ονόματα νεκρών.\nΓια τη μάχη στη Σκάλα Λακωνίας, τη Σπάρτη και το περιστατικό με το άνοιγμα των φυλακών.\nΕπίσης κάποια λόγια για ονόματα κάθε παράταξης.\nΑκόμα και ποιοι διακρίθηκαν στις μάχες, ποιοι παρέδωσαν τελευταίοι τα όπλα κτλ.\nΕπίσης ο Πάρνωνας και το χωριό Άγιος Βασίλειος καθώς και πως τέλειωσαν τους αριστερούς εκεί με τα ΛΟΚ.\nΚάποια από τα επίθετα μαχητών ή νεκρών βρίσκονται σήμερα στην πολιτική ζωή του τόπου.\nΆλλοι πάλι όπως ο Παυλάκος είναι εν ζωή οπότε καταλαβαίνεις ότι είμαι σε δύσκολη θέση.\nΓενικότερα πάντως κάποια στιγμή κάποια θέματα πρέπει ΕΠΙΤΕΛΟΥΣ να ειπωθούν.\n@akrat Και θα την έχεις. Στο τέλος προβλέπω να τις τρώω από αριστερούς και δεξιούς :))\n7 Ιανουαρίου 2009 - 3:00 μ.μ.\nΣυνχαρητήρια,περιμένω την συνέχεια.\nΤότε νομίζω πως ήταν περισσότερο πατριώτες ΟΛΟΙ,δεξιοι & αριστεροι.\nΜετά γίναμε 'στούκας'...\n7 Ιανουαρίου 2009 - 4:51 μ.μ.\nΓια άλλη μία φορά με εκπλήσσεις ευχάριστα. Αν όλα αυτά που γράφεις είναι η αλήθεια(γιατί να μην είναι άλλωστε) δεν έχεις να φοβηθείς τίποτε και κανέναν.\nΟλόκληρο Foreign Office ανοίγει μυστικούς φακέλους κάθε χρόνο για την περασμένη 30ετία και εσύ θα πρέπει να ανησυχείς για όσα έγιναν 40 χρόνια πριν;\nΜακάρι να είχαμε υιοθετήσει την άποψη ότι κάποτε πρέπει να λέμε την αλήθεια πέρα από τις σκοπιμότητες κάτω από τις οποίες συνέβησαν κάποια γεγονότα ή πάρθηκαν κάποιες αποφάσεις. Θα ήμασταν όλοι πιο ελεύθεροι.\nπροβλεπω σε καποια χρονια απο τωρα λαογραφικοιστορικες εκδωσεις βιβλιων για τον τοπο σου.\nειναι πολυ καλο αυτο και ευγε.\nΓιατί ομως Οι Ναζι και οχι οι Γερμανοι?\nΓια να μην παραξηγηθεις?\nΕγω δε συμφωνω.\nΠολιτικαλ κορρεκτ σε τετοια θεματα ειναι ανοητο. Ως ΟΙ ΓΕΡΜΑΝΟΙ τους καταγραψε ο λαος μας, και αυτος ειναι που κατακτηθηκε και καηκε ζωντανος, αυτος ξερει, οχι οι χαρτογιακαδες του μετεπειτα.\nΓιατι Λοιπον ...οι Ναζί?\n7 Ιανουαρίου 2009 - 5:26 μ.μ.\nΧρονια πολλά καλή χρονια με υγεια και δυναμη, σε σενα και ολους τους αγαπημένους σου.\nΤρελή αναδρομή! Άμα πω ότι δεν ήξερα τίποτε από αυτά...\nΕξαιρετική δουλειά !!!! Προφανώς λόγω εντοπιότητας γνωρίζεις καλύτερα την ιστορία στην πλευρά του Πάρνωνα και αυτό με ενδιαφέρει γιατί για μένα είναι άγνωστη. Θα περιμένω με ανυπομονησία τη συνέχεια. Για την υπόλοιπη Ελλάδα η Λακωνία είναι δεξιά και βασιλική, αγνοούν τί πραγματικά συνέβη την σκληρή δεκαετία του '40 στην περιοχή. Καλή συνέχεια!!!\n@Ανέστης Κετσετζίδης. Όπως το λες. Σήμερα ντρεπόμαστε να πούμε τη λέξη πατρίδα μη τυχόν και μας πουνε εθνικιστές ή ρατσιστές!!!\nΑυτό και αν είναι φασιστική νοοτροπία...\n@χ-μαν Φυσικά οτιδήποτε περιγράφεται εδώ είναι πέρα για πέρα αληθινό.\nΤο θέμα είναι πως κανείς μέχρι τώρα δεν είχε τολμήσει να τα παρουσιάσει.\nΉ είχαμε παρουσιάσεις του τύπου πως φάγαμε τους ληστοσυμμορίτες ή πως ξεσκίδαμε τους δεξιούς.\nΚαι τα θέματα αυτά όπως και πολλά άλλα είναι στο παραπέντε να χαθούν.\nΤο παράδοξο εδώ είναι πως η δεξιά αν και κέρδισε στις μάχες μάλλον έχασε τον πόλεμο όσο παράδοξο και αν φαίνεται.\nΚαι εννοώ τις μετέπειτα πολιτικές εξελίξεις.\n@Giovanni Όχι ακριβώς, Κανείς δεν μιλά για αυτά τα γεγονότα.\nΉ τα παρουσιάζουν με εντελώς λάθος και κουτοπόνηρη λογική.\nΣκέψου πως έκανα το λάθος να αναφέρω πως θα τα δημοσιεύσω και η πηγή στέρεψε ξαφνικά...\nΣωστή η παρατήρηση σου για το Ναζί και Γερμανούς.\nΑν θυμάμαι καλά ο ίδιος ο Φλωράκης χρησιμοποιούσε εσκεμμένα το Ναζί και όχι Γερμανοί.\n@keimenografos Καλή χρονιά και σε εσένα.\nάντε να σε βλέπουμε πιο συχνά.\n8 Ιανουαρίου 2009 - 3:19 μ.μ.\n@kitsosmitsos Όντως τρελή και που να δεις το φαρ ουέστ που ακολουθεί.\nΕίναι πολλά που δεν ξέρουμε όλοι μας.\nΥποψιάζομαι πως και στα μέρη σου είχατε ανάλογα γεγονότα.\nΕκεί νομίζω πως ήταν οι Σουρλάδες.\n8 Ιανουαρίου 2009 - 3:21 μ.μ.\n@Νίνθια Όντως δεν ξέρουν. Όπως δεν ξέρουν και τις σκληρές μάχες των Μανιατών εναντίον του Βασιλιά και γιατί τελικά οι Λάκωνες έγιναν Βασιλικοί απο πλήρως ανεξάρτητοι.\nΑνέμενε τη συνέχεια ;)\n8 Ιανουαρίου 2009 - 3:23 μ.μ.\nειδες τι επαθες για να βιαστεις?\nστερεψε η πηγη.\nτο φανταζομουν και γιαυτο δε ρωτησα που τα μαθαινεις.\nδοκιμασε να την ξανανηξεις.\nαν την πεισεις πως πρεπει, θα το κανει.\nαφου θα γινεις λαογραφοιστορικοκοινονιολογολάκων, να μη βιαζεσαι\n8 Ιανουαρίου 2009 - 5:46 μ.μ.\nGiovanni Που να φανταστώ ότι στενό συγγενικό μου πρόσωπο θα έκανε πίσω;\nΈχω πολλά περισσότερα στοιχεία αλλά πρέπει πάντα να τα διασταυρώνω από πολλές και μάλιστα αντιφατικές πηγές.\nΚαι ειδικά στη δεύτερη κατηγορία στις μέρες μας στη Λακωνία υπάρχει έλλειψη.\n8 Ιανουαρίου 2009 - 10:04 μ.μ.\nΦίλε μου Λάκων Χρόνια πολλά και καλά. Βλέπω ξεκίνησες δυνατά την νέα χρονιά με ένα θέμα που πολύ δεν τολμούν καν να το σκεφτούν.\nΕίναι ένα δύσκολο θέμα που έξυπνα η εκάστοτε κυβέρνηση το είχε θάψει στο αρχείο ως συνήθως.Συνέχισε έτσι.\n@Πειρατής Καλή χρονιά και απο τη μεριά μου.\nΚαλό είναι κάποια στιγμή να άνοιγε το θέμα χωρίς φανατισμό.\nΠαριστάνοντας τη στρουθοκάμηλο δεν λύνουμε τίποτα.\nΤο 1936 ξέσπασε ο ισπανικός εμφύλιος, ο οποίος κράτησε 3 χρόνια. Με την βοήθεια Χίτλερ και Μουσολίνι επικράτησε ο δικτάτορας Φράνκο, όπου παρέμεινε στην εξουσία μέχρι τον θάνατό του το 1975. Κατόπιν ήρθε η αποκατάσταση της δημοκρατίας.\nΟι Ισπανοί λοιπόν σήμερα έχουν κατορθώσει να σπάσουν σχεδόν όλα τα ταμπού του παρελθόντος. Μπορούν και μιλούν ανοιχτά για όσα συνέβησαν. Ερευνούν, αποκαθιστούν κάποιες αλήθειες, συζητούν, συμβιβάζονται, προχωρούν μπροστά.\nΚρίμα που οι Έλληνες δεν μπόρεσαν να παραδειγματιστούν από έναν μεσογειακό λαό που μας μοιάζει αρκετά και έχει παρόμοια σχετικά πρόσφατη ιστορία.\nΕδώ είναι ακόμα κορυφαίο ταμπού κάθε ρεαλιστική αναφορά στα του ελληνικού εμφυλίου. Δεν μπορέσαμε να κατανοήσουμε το παρελθόν. Δεν συμβιβαστήκαμε. Ίσως κάποιοι δεν το επιθυμούν. Θυμάμαι κάποιες προ δεκαετίας ατάκες όπως: σκληρό ροκ, ΑΡΙΣΤΕΡΑ, ΔΕΞΙΑ, αναρχοαυτόνομοι κλπ. Σκεφτόμουν πόσο αναχρονιστικά και παράταιρα ήταν όλα αυτά σε σχέση με την σύγχρονη ελληνική πραγματικότητα. Σκεφτόμουν πως είμαστε όλοι Έλληνες - Δημοκράτες.\nΤελικά έκανα λάθος. Κάποιοι είτε δεν έχουν ξεχάσει, είτε δεν θέλουν να ξεχάσουν. Αφήνοντάς μας διαιρεμένους και πληγωμένους για πολλά χρόνια ακόμα. Το έχω διαπιστώσει προσωπικά, αλλά και με αφορμή κάποια πρόσφατα γεγονότα στην ελληνική κοινωνία...\nΚάνεις πολύ καλά φίλε Λάκων που μιλάς με παρρησία για αυτό το πολύ δύσκολο ζήτημα.\nΠρέπει κάποτε να γνωρίσουμε το παρελθόν μας με όσο πιο αντικειμενικό τρόπο γίνεται και να το αποδεχτούμε. Να συμβιβαστούμε με τους εαυτούς μας και να προχωρήσουμε παρακάτω.\nΊσως σε 50 χρόνια, ίσως σε μια άλλη Ελλάδα...\n10 Ιανουαρίου 2009 - 8:04 μ.μ.\n@apomixanistheos Κάπως έτσι όπως μιλάς θέλω να τελειώσω το δεύτερο μέρος.\nΣυμφέρει τον τόπο μας το αριστερά δεξιά μαζί με όλες τις διακυμάνσεις του.\nΚάποιοι σήμερα δεν θα είχαν λόγο ύπαρξης αν γκρεμιζόταν αυτό το σύστημα.\nΠάντως νομίζω πως το παραμύθι αυτό λίγους πλέον προσελκύει.\nΑποδείχτηκε πως κάποιοι δεν είναι δημοκράτες αλλά δημοκράτορες.\nPanta foveros "pliroforiodotis"..\n12 Ιανουαρίου 2009 - 11:54 π.μ.\nΔύσκολο και σκληρό θέμα.\nΌπως και ο πόλεμος.\nΚαι μάλιστα ο εμφύλιος.\nΌμως καλά τα πας.\nΦαίνεται από τις απαντήσεις.\n@ταχυδρόμος Σε ευχαριστώ. Όχι πληροφοριοδότης των Γερμανών όμως :)\n@Μελόνικος Νίκο η συνέχεια είναι μπροστά σου. Πάω και για τρίτο μέρος αναγκαστικά...\n13 Ιανουαρίου 2009 - 6:57 π.μ.\nΚΑΛΩΣ ΣΑΣ ΒΡΗΚΑ ΜΕΤΑ ΑΠΟ ΜΙΑ ΜΕΓΑΛΗ ΑΠΟΥΣΙΑ ΜΟΥ,ΓΙΑ ΛΟΓΟΥΣ ΠΟΥ ΔΕΝ ΕΙΝΑΙ ΤΗΣ ΠΑΡΟΥΣΗΣ......ΕΠΕΙΔΗ ΛΕΣ ΠΩΣ ΕΠΙΤΡΕΠΟΝΤΑΙ ΟΙ ΔΙΟΡΘΩΣΕΙΣ,ΕΧΩ ΚΙ ΕΓΩ ΜΙΑ ΔΙΟΡΘΩΣΗ ΝΑ ΚΑΝΩ,,,,,,,,,,,,ΤΟ ΘΕΜΑ ΕΙΝΑΙ ΠΙΑΣΑΡΙΚΟ ΚΑΙ ΠΟΛΥ ΠΙΑΣΑΡΙΚΟ ΜΑΛΙΣΤΑ.. ΚΑΠΟΤΕ ΟΛΑ ΑΥΤΑ ΠΡΕΠΕΙ ΝΑ ΕΙΠΩΘΟΥΝ. ΚΙ ΑΝ ΜΑΛΙΣΤΑ ΕΙΠΩΘΟΥΝ ΜΕ ΤΟ ΔΙΚΟ ΣΟΥ ΓΛΑΦΥΡΟ ΤΡΟΠΟ, ΑΚΟΜΗ ΚΑΛΥΤΕΡΑ\nΟι Ναζί και ο Εμφύλιος πόλεμος στη Λακωνία. Η σκλ...


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: 05/14/15\n«Μέσα στα επόμενα δέκα χρόνια, θα δούμε τη σταδιακή μετάβαση από το Ίντερνετ σε ένα “brain net” (“εγκεφαλοδίκτυο”), στο οποίο σκέψεις, συναισθήματα, μνήμες, θα μπορούν να μεταδίδονται αστραπιαία ανά τον πλανήτη. Οι επιστήμονες μπορούν τώρα να συνδέσουν τον εγκέφαλο σε έναν υπολογιστή και να αρχίσουν να αποκωδικοποιούν κάποιες από τις μνήμες και σκέψεις μας. Αυτό μπορεί κάποια στιγμή να φέρει επανάσταση στις επικοινωνίες και ακόμη και την ψυχαγωγία.\nΑναρτήθηκε από Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ στις Πέμπτη, Μαΐου 14, 2015 Δεν υπάρχουν σχόλια:\nΚονδυλώματα: Τι να προσέξετε για να μην κολλήσετε!\nΤα κονδυλώματα μετά την ακμή, τα κονδυλώματα είναι η πιο κοινή δερματολογική πάθηση. Υπολογίζεται ότι τρεις στους τέσσερις ανθρώπους θα εμφανίσουν κονδυλώματα (μυρμηγκιά vulgaris) κάποια στιγμή στη ζωή τους.\nΤα Κονδυλώματα μεταδίδονται εύκολα και μπορούν να εξαπλωθούν και σε άλλα μέρη του σώματός όπως είναι και στα γεννετικά όργανα.\nΤα κονδυλώματα προκαλούνται από τον ιό των ανθρώπινων θηλωμάτων (HPV). Κάθε άνθρωπος αντιδρά διαφορετικά, και όσοι εκτίθενται σε HPV δεν σημαίνει ότι θα αναπτύξουν κονδυλώματα.\nΣτις γυναίκες μπορεί να εμφανιστούν στα έξω γενετικά όργανα αλλά και στον κόλπο και στον τράχηλο της μήτρας.\nΑπό την άλλη στους άνδρες είναι περισσότερο ορατά στα προσόντα τους\nΜεγαλώνοντας παιδιά που φοβούνται..\n«Μη βγαίνεις έξω μόνος σου, θα σε πάρει κανένας κακός»\n«Μην ανεβαίνεις έτσι την τσουλήθρα θα φας τα μούτρα σου!»\n«Όχι στα βαθιά, θα σε δαγκώσει καρχαρίας!»\n«Μη τρως σοκολάτες θα βγουν σκουληκάκια στην κοιλιά σου!»\n«Αν δε φας θα αρρωστήσεις και θα πας νοσοκομείο και θα σου κάνουν ενέσεις»\n«Θα πας τιμωρία ΜΟΝΟΣ σου στο δωμάτιο σου!»\nΔεν καταλαβαίνω γιατί έχεις γίνει φοβητσιάρης! Σταμάτα να κλαις!\nΠόσες φορές δεν έχουμε φοβίσει ένα παιδί πιστεύοντας ότι έτσι θα είναι προσεκτικό απέναντι στους κινδύνους που πιστεύουμε ότι υπάρχουν; Δημιουργούμε φοβίες χωρίς όρια ενώ το παιδί απλά συνδέει αυτό που δε θέλουμε να κάνει με το φόβο.\nΘα, Δεν θα, και Θέλω να...\nΗ ψυχολόγος Kelly McGonigal λέει πως υπάρχουν τρεις τρόποι με τους οποίους προσπαθούμε όλοι να πραγματοποιήσουμε τα θέλω μας.\nΟ πρώτος αρχίζει με το «Θα…»\nΘα αρχίσω να ξυπνάω νωρίτερα το πρωί, για να κάνω λίγη άσκηση ή διαλογισμό…\nΘα αρχίσω να περπατάω περισσότερο, αφού κάνει καλό στην υγεία μου…\nΘα , θα, θα…\nΟ δεύτερος αρχίζει με το «Δεν θα…»\nΔεν θα τρώω πολλά γλυκά, σοκολάτες και παγωτά από αύριο…\nΔεν θα ξαναπώ ψέματα…\nΔεν θα θυμώσω ξανά με τον προϊστάμενό μου και τις εντολές του…\nΔεν θα… δεν θα… δεν θα…\nΠόσα όμως από αυτά τα «θα» και τα «δεν θα» τηρούμε στη συνέχεια; Εδώ είναι το πρόβλημα. Ο εγκέφαλός μας, θα συνεχίσει δυστυχώς να σαμποτάρει τα θέλω μας, λόγω των καταγραφών που υπάρχουν στο υποσυνείδητό μας, για το οποίο σας έχω μιλήσει εκτενώς σε ένα μικρό αναλυτικό βίντεο.\nΜας μένει λοιπόν η απογοήτευση; Θα σκεφθείτε.\nΌχι, καθόλου. Απλά χρειάζεται κάποιος άλλος τρόπος δράσης, που θα εκπαιδεύσει τον εγκέφαλό μας σε νέες συμπεριφορές. Ένας τρόπος που θα αναγκάσει σιγά-σιγά να δυναμώσουν μέσα στον εγκέφαλο οι συνάψεις που θα μας βοηθήσουν να αλλάξουμε συμπεριφορές.\nΣύμφωνα με τις καθιερωμένες επιστημονικές θεωρίες, οι άνθρωποι, όπως εμείς, εμφανίστηκαν σχετικά πρόσφατα στον πλανήτη, πριν από 100.000 χρόνια περίπου. Προηγουμένως υπήρχαν μόνο πιθηκοειδείς άνθρωποι, οι....\nπρογονοί μας, οι οποίοι εμφανίστηκαν πριν από τέσσερα με πέντε εκατομ μύρια χρόνια.\nΗ Φρόνηση είναι ο μόνος επιτρεπτός εγωϊσμός\nO Ζοζεφέν Πελαντάν με κάποια εξώφυλλα των βιβλίων του\nΟ Αντρέ Μπιλλύ συνοψίζει το μήνυμα τουΣάρ, με αυτό τον τρόπο:\n"Η Μαγεία είναι η τέχνη της πνευματοποίησης του Ανθρώπου και της κυριαρχίας του πάνω στην ψυχή του. Σαν ζώον να είσαι ωραίος. Σαν ον με ψυχή, να είσαι καλός. Σαν ον με πνεύμα, να τείνεις προς το τέλειο, να περιορίσεις την ζωώδικη ζωή, να απαρνηθείς τις δραστηριότητες του αστού.\nΟ Μάγος είναι ενας καλλιτέχνης της επιστήμης, η ένας Σοφός της τέχνης. Αν η ψυχή του μάγου δεν είναι απόλυτα ωραία, ενσαρκώνει μια παραμορφωμένη αλήθεια κι αυτή η παραμορφωμένη αλήθεια, αποτελεί ενα σφάλμα και μια ασχήμια.\nΟ Μάγος εχει συνείδηση του υπέροχου πεπρωμένου του. Μεταμορφώνει το ένστικτο του σε συναίσθημα και το συναίσθημα σε ιδεαλισμό. Απαρνιέται το εύκολο και το ομαδικό για να ξαναγεννηθεί μέσα απο την προσωπικότητα του. Επενεργεί πάνω στον άλλον, στο μέτρο που επενεργεί πάνω στον ίδιο του τον Εαυτό. Εκείνος που, διαμέσου της Μαγείας, επιδιώκει να αποκτήσει την δύναμη της γοητείας, να ξεπεράσει τα όρια του και να νικήσει τους εχθρούς του, θα καταστραφεί.\nΔύο σφάλματα είναι ασυγχώρητα :\nΔείτε τον εαυτό σας\nΚάποτε είπα στον Δάσκαλό μου ότι είχα διαβάσει τόσα πολλά βιβλία για την [πνευματική] μαθητεία και είχα ακούσει τόσα πολλά πράγματα και του ζήτησα να μου πει κάτι που δεν θα το ξεχάσω ποτέ.\nΕίπε, "Έλα εδώ. Δες αυτόν τον καθρέφτη. Κοίτα τον εαυτό σου. Αυτό είναι μαθητεία."\nΒρείτε έναν τρόπο πραγματικά να δείτε τον εαυτό σας, και αν δεν μπορείτε να βρείτε έναν τρόπο για να δείτε τον εαυτό σας τότε είστε τυφλοί.\nPhoto Retoucher - Εξαφανίστε ανεπιθύμητα αντικείμενα απο φωτογραφίες! (δωρεάν μόνο για σήμερα)\nΑν δεν είστε επαγγελματίας φωτογράφος (ή ακόμα και αν είστε), δεν είναι πάντα δυνατόν να τραβήξετε μια καθαρή φωτογραφία! Άτομα ή ανεπιθύμητα αντικείμενα είναι πράγματα που μπορούν να καταστρέψουν μια πραγματικά καλή λήψη, ωστόσο μην βιαστείτε να την διαγράψετε.\nΔίκταμο ή Έρωντας, καταπραΰνει πονοκέφαλο, πόνους κοιλιάς, στομαχόπονο, πονόλαιμο, καταπολεμά την ατονία, κρυολογήμα, το βήχα, είναι αιμοστατικό, αφροδισιακό\nτης Αγγελική Μήλιου, βιολόγος\nΤο Δίκταμο (δίχταμος) είναι ένα ενδημικό φυτό που συναντάται στην Κρήτη και χρησιμοποιείται ως ρόφημα. Η Κρητική γη φημίζεται για την ποικιλία της σε βότανα τα οποία φύονται στις πλαγιές του Ψηλορείτη και στις υπόλοιπες ορεινές σειρές της Μεγαλονήσου. Το όνομά του λοιπόν το Δίκταμο το πήρε από την οροσειρά Δίκτη στο Λασίθι της Κρήτης στην οποία και βρισκόταν σε αφθονία. Βέβαια το θαυμάσιο αυτό βότανο, το οποίο είναι ένα αυτοφυές πολυετές φυτό, μπορούμε να το συναντήσουμε κατ' ουσίαν στα περισσότερα βουνά της Κρήτης -κυρίως σε απόκρημνα σημεία- ενώ είναι πασίγνωστο από τα αρχαία χρόνια για τις ευεργετικές του ιδιότητες. Στην αρχαιότητα ο Κρητικός Δίκταμος ονομαζόταν και "αρτεμίδιο", δίνοντας στο φυτό το όνομα της θεάς που πλήγωνε με δηλητηριασμένα βέλη. Ωστόσο, σχεδόν όλοι ανεξαιρέτως οι συγγραφείς της εποχής εκθειάζουν την ικανότητα του φυτού αυτού να γιατρεύει τις πληγές και να αποβάλλει τα βέλη από το σώμα των ανθρώπων και των ζώων.\nΓιατί ο στρατιώτης λέγεται και "φαντάρος";\nΗ στρατιωτική θητεία, είναι μια υποχρέωση που αναλαμβάνουν όλοι οι νέοι άνδρες, για την εκπαίδευση τους στα όπλα, ως οπλίτες ή έφεδροι αξιωματικοί.\nΜια από τις ονομασίες που χρησιμοποιούνται για να δηλώσουν αυτό το γεγονός είναι και η λέξη "φαντάρος" και αντίστοιχα για τη θητεία "φανταριλίκι".\nΑπό πού προέρχεται όμως η λέξη "φαντάρος";\nΤο "Δημοψήφισμα" θα βγει υπέρ των Μνημονίων...γι' αυτό το θέλει ο Σόϊμπλε...ένα μόνον φοβούνται όλοι τους: την "αυτοκτονική επιλογή" της Ελλάδας\nΠρόσφατα, οι καθαρίστριες του υπουργείου οικονομικών πανηγύρισαν την επαναπρόσληψή τους.\nΠοιός δεν θα πανηγύριζε αν του ξανάδιναν πίσω την δουλειά του;\nΤαυτόχρονα, επιστρέφουν στις θέσεις τους και οι απολυμένοι εργαζόμενοι της ΕΡΤ.\nΚι αυτοί πανηγύρισαν.\nΚατανοητό κι αυτό.\nΚι άλλοι επέστρεψαν.\nΚι όπως φαίνεται, συνεχίζουν να επιστρέφουν.\nΕργοδότης τους είναι το Δημόσιο.\nΠοιός τους πληρώνει;\nΑυτοί που μονίμως μένουν στην απ’ έξω:\nΜεταξύ αυτών και τα 2,000,000 ανέργων. Του ιδιωτικού τομέα βεβαίως.\nΜεταξύ αυτών ακόμη και οι φτωχότεροι όλων, αυτοί που δεν έχουν στον ήλιο μοίρα.\nΟύτε και μπάρμπα στην Κορώνη βεβαίως.\nΚαθώς αν είχαν, ε, όλο και κάποια θεσούλα θα είχαν κι αυτοί να μασουλάνε κανένα ξεροκόμματο.\nΤώρα, ακόμη και για την χειρότερη θέση σε σουπερ μάρκετ πρέπει να πας να σταθείς στην ουρά στο πολιτικό γραφείο του βο(υ)λευτή.\nΚαι αν...που συνήθως "ΔΕΝ"...\nΈπινε χυμό καρότου κάθε μέρα για 8 μήνες: Δεν θα πιστέψετε τι συνέβη ...\nΑξίζει μια δοκιμή: Δροσιστικό ποτό που σας βοηθάει να καθαρίσετε τον οργανισμό σας και να χάσετε κάποιο βάρος!\nΚαθώς έρχεται το καλοκαίρι, νιώθουμε όλοι την ανάγκη να χάσουμε όσο το δυνατόν περισσότερο υπερβολικό βάρος. Εκείνοι που φροντίζουν την υγεία τους, ευχαρίστως θα απαλλαγούν από τις τοξίνες που συνέλεξαν κατά τη διάρκεια του μακρύ χειμώνα.\nΣε αυτό το άρθρο πρόκειται να παρουσιάσουμε μια συνταγή για «αποτοξίνωση νερού", η οποία βοηθά στην αποβολή των τοξινών και στο χάσιμο βάρους.\nΑπό όλους τους τύπους καρκίνου, ο καρκίνος των ωοθηκών έχει το υψηλότερο ποσοστό θνησιμότητας. Οι γιατροί παροτρύνουν τις γυναίκες να φροντίζουν την υγεία τους και να επισκέπτονται τακτικά το γυναικολόγο τους, προκειμένου για την ασθένεια που πρέπει να παρατηρήσει εγκαίρως.\nΟι λόγοι για τον καρκίνο των ωοθηκών είναι ακόμη άγνωστοι. Παράγοντες που μπορεί να επηρεάσουν την εμφάνιση της ασθένειας αυτής είναι: η ηλικία (οι ηλικιωμένες γυναίκες στην εμμηνόπαυση διατρέχουν μεγαλύτερο κίνδυνο), το οικογενειακό ιστορικό (καρκίνου στην οικογένεια), την αναπαραγωγική λειτουργία των γυναικών (οι γυναίκες που δεν έχουν γέννησει ή το έκαναν αργότερα στη ζωή τους) περιβαλλοντικοί παράγοντες, ορμονοθεραπεία κλπ\nΓιατί θα πρέπει να πίνετε 2 ποτήρια νερό με άδειο στομάχι!\nΑργός μεταβολισμός συχνά σημαίνει ταχεία συσσώρευση των καταθέσεων οξέων και ανεπιθύμητο υπερβολικό σωματικό βάρος.\nΠώς να επιταχύνετε και να δώσετε ώθηση στον μεταβολισμό;\nΩστόσο, ο μεταβολισμός δεν είναι το μόνο πράγμα στο οποίο πιστώνεται το ''κάψιμο'' θερμίδων, είναι ένας πολύπλοκος μηχανισμός που περιλαμβάνει πολλές χημικές αντιδράσεις που λαμβάνουν χώρα στο εσωτερικό των κυττάρων και απελευθερώνουν ενέργεια για ζωτικές λειτουργίες.\nΘεραπεία 10 εβδομάδων με μέλι και τσάι βοτάνων\nΣας αρέσει το μέλι; Γνωρίζετε ότι το μέλι είναι ένα συστατικό που δεν αλλοιώνεται και, αν αποθηκευτεί, μπορεί να διατηρηθεί για χιλιάδες χρόνια;\nΤο μέλι έχει αντιβακτηριδιακές ιδιότητες και καθαρίζει τον οργανισμό σας.\nΠεριέχει μυρμηκικό οξύ που καταστρέφει επιβλαβείς μικροοργανισμούς και δρα επίσης αντιβακτηριακά.\nΤο μέλι είναι τροφή που ενισχύει το ανοσοποιητικό σύστημα, τρέφει το σώμα και το κάνει ανθεκτικό στις ασθένειες.\nΕίναι εύπεπτο, επιδρά στο σχηματισμό νέων κυττάρων και βελτιώνει σημαντικά το ανοσοποιητικό σύστημα.\nΘα σας παρουσιάσουμε μια θεραπεία με μέλι και τσάι από βότανα, που είναι μια ''λαϊκή'' θεραπεία για τη θεραπεία πολλών ασθενειών και τον καθαρισμό του σώματος, φυσικά, αν διεξαχθεί σωστά.\nΤι συμβαίνει στο σώμα σας μετά από μόλις δύο εβδομάδων κατανάλωσης βιολογικών τροφών;\nΣπάνιοι είναι εκείνοι που προσπαθούν να αποφεύγουν την κατανάλωση τροφών που περιέχουν φυτοφάρμακα.\nΜια σουηδική οικογένεια τέθηκε σε ένα πείραμα.\nΑγόραζε και τρεφόταν πάντα αγοράζονται με μη οργανικές τροφές παντοπωλείου, επειδή ήταν φθηνότερες. Στη συνέχεια πραγματοποιήθηκε εξέταση των ούρων τους. Τα επίπεδα των χημικών ουσιών που βρέθηκαν στα ούρα τους ήταν πολύ υψηλά.\nΑντικατέστησαν τα ανόργανα με βιολογικά τρόφιμα για δύο εβδομάδες.\nΒΕΛΟΣ, ΤΟ ΦΑΛΛΙΚΟ ΣΥΜΒΟΛΟ\nΗ διατρητική, αρσενική αρχή, διείσδυση, φαλλικό σύμβολο, αστραπή, βροχή, γονιμότητα, αρρενωπότητα, δύναμη, πόλεμος. Μια πτήση βελών συμβολίζει την άνοδο στα ουράνια. Βέλη φευγάτα από το τόξο αντιπροσωπεύουν τις συνέπειες των δράσεων που δεν μπορούν να αναιρεθούν ή να ανακληθούν. Το βέλος, όπως η λόγχη και το ξίφος, είναι ένα ηλιακό σύμβολο που απεικονίζει τις ηλιακές ακτίνες, και είναι επίσης ένα γνώρισμα του πολεμιστή. Ένα βέλος που διατρυπάει ένα φίδι είναι οι ακτίνες του ήλιου που διατρυπούν τα σκοτεινά σύννεφα της υγρής αρχής. Το πλατύ βέλος (το αγριόκρινο) φανερώνει βασιλική ιδιοκτησία.\nΟι ενέργειες του σώματος + τα χρήματα\nΔύο ενέργειες σχεδόν παράλληλες, σχεδόν με την ίδια δυναμική, με τις ίδιες γέφυρες ενότητας.\nΤο χρήμα συνδυάζεται απόλυτα με την ανασφάλεια. Όση μεγαλύτερη ανασφάλεια και φοβία έχει ένας άνθρωπος τόσο ανάλογα μεταχειρίζεται και το χρήμα. Το χρήμα έχει καλή σχέση και με την χαμηλή αυτοεκτίμηση. Όσο λιγότερη αυτοεκτίμηση έχει κάποιος τόσο περισσότερο στηρίζεται στο χρήμα και την ύλη. Όμως επειδή αυτό που ρέει μέσα στον χρηματικό αυτόν δρόμο, είναι οι συναισθηματικές αυτές δονητικές, υπάρχουν κάποια στιγμή και οι ανάλογες απώλειες, αντί για την ευημερία.\nΟι ορμόνες του σώματός μας, που είναι δεμένες με την αρμονία του σώματος, ανάλογα με τις συναισθηματικές μεταπτώσεις, αλλάζουν δόνηση στο σώμα αλλά και στον τρόπο σκέψης. Όλο αυτό μεταφέρεται και στο χρήμα αλλά και από το χρήμα επιστρέφει στον άνθρωπο.\nΑφύπνιση συνείδησης: Σας παρουσιάζουμε για πρώτη φορά επίσημη έκθεση του Ευρωπαϊκού κοινοβουλίου σχετικά με τους κινδύνους και τη λειτουργία του υπερόπλου HAARP, που μέχρι τώρα θεωρούταν μια θεωρία συνωμοσίας για το μεγαλύτερο μέρος των ανθρώπων παγκοσμίως.\nΕξαιτίας του μεγάλου όγκου δεδομένων της έκθεσης έχουμε μεγαλώσει την γραμματοσειρά από τις επίμαχες παραγράφους για να βρείτε πιο εύκολα τις πληροφορίες.\n"Απολαύστε" και σκεφτείτε ποιος φταίει για την κλιματική αλλαγή και το ψήσιμο των εγκεφάλων μας σε παγκόσμια κλίμακα μέσω ραδιοσυχνοτήτων και ηλεκτρομαγνητικών κυμάτων.\nΓια τους αεροψεκασμούς με βαρέα μέταλλα που συνεργάζονται με το HAARP και θεωρούνται και αυτοί "θεωρίες συνωμοσίας" θα μιλήσουμε λίαν συντόμως.\nΗ ομοιοπαθητική δεν μπορεί να θεραπεύσει κανένα πρόβλημα υγείας....\nΣύμφωνα με πρόσφατη έρευνα του Εθνικού Συμβουλίου Υγείας και Ιατρικής της Αυστραλίας\nΟι οπαδοί της ομοιοπαθητικής πιστεύουν ότι η χορήγηση ουσιών που προκαλούν ασθένειες δύναται, σε απειροελάχιστες δόσεις, να θεραπεύσει πολλές παθήσεις.\nΙσχυρίζονται πως με τη διάλυση αυτών των ουσιών σε νερό ή αλκοόλ, δημιουργείται ένα μείγμα που διατηρεί μία 'ανάμνηση' της αρχικής ουσίας, η οποία θέτει σε ενέργεια και ενισχύει την άμυνα του οργανισμού.\nΗ ομοιοπαθητική έχει πολλούς οπαδούς και άλλους τόσους πολέμιους, ωστόσο σύμφωνα με την Guardian η τελευταία έρευνα του Εθνικού Συμβουλίου Υγείας και Ιατρικής της Αυστραλίας (NHMRC) αποκαλύπτει πώς η ομοιοπαθητική δεν μπορεί στην πραγματικότητα να θεραπεύσει καμία ασθένεια, και ενδέχεται μάλιστα να ευθύνεται και για την επιδείνωση της υγείας των ασθενών.\nPhoto Retoucher - Εξαφανίστε ανεπιθύμητα αντικείμε...\nΔίκταμο ή Έρωντας, καταπραΰνει πονοκέφαλο, πόνους ...\nΗ Κούβα έχει ανακαλύψει το εμβόλιο κατά του καρκίν...\nΈπινε χυμό καρότου κάθε μέρα για 8 μήνες: Δεν θα π...\nΑξίζει μια δοκιμή: Δροσιστικό ποτό που σας βοηθάει...\nΜείωση της περιμέτρου της μέσης σας σε μια βραδιά,...\nΓιατί θα πρέπει να πίνετε 2 ποτήρια νερό με άδειο ...\nΤι συμβαίνει στο σώμα σας μετά από μόλις δύο εβδομ...\nΑυτά είναι τα φορολογικά μέτρα που εξετάζει η κυβέ...\nΗ ομοιοπαθητική δεν μπορεί να θεραπεύσει κανένα πρ...\nΕΣΩΤΕΡΙΚΗ ΑΝΑΖΗΤΗΣΗ-ΑΥΤΟΓΝΩΣΙΑ ΑΠΟΨΕΙΣ ΨΥΧΟΛΟΓΙΑ ΥΓΕΙΑ ΕΠΙΚΑΙΡΟΤΗΤΑ ΣΥΝΕΙΔΗΣΗ ΔΙΑΤΡΟΦΗ - ΒΟΤΑΝΑ - ΦΥΤΑ ΥΓΕΙΑ ΕΝΑΛΛΑΚΤΙΚΕΣ ΜΕΘΟΔΟΙ ΣΥΝ-ΠΑΝΤΙΚΑ Η ΑΓΝΩΣΤΗ ΙΣΤΟΡΙΑ ΤΟΥ ΠΛΑΝΗΤΗ ΓΗ ΕΛΛΗΝΙΚΟΣ ΠΟΛΙΤΙΣΜΟΣ ΕΛΛΑΔΑ ΧΡΗΣΙΜΕΣ ΣΥΜΒΟΥΛΕΣ ΨΥΧΙΚΗ ΥΓΕΙΑ ΠΕΡΙ ΣΕΞΟΥΑΛΙΚΟΤΗΤΑΣ ΑΝΕΞΗΓΗΤΑ ΜΥΣΤΗΡΙΑ ΠΟΛΙΤΙΚΗ ΙΣΤΟΡΙΑ ΑΥΤΟ ΤΟ ΗΞΕΡΕΣ; ΕΠΙΣΤΗΜΗ - ΤΕΧΝΟΛΟΓΙΑ ΝΕΑ ΤΑΞΗ ΠΡΑΓΜΑΤΩΝ ΦΥΣΙΚΗ-ΔΙΑΣΤΗΜΑ ΠΟΙΗΣΗ - ΛΟΓΟΤΕΧΝΙΑ ΣΚΕΨΕΙΣ ΜΥΘΑΓΩΓΙΑ ΠΑΡΑΜΥΘΙΑ - ΜΙΚΡΕΣ ΙΣΤΟΡΙΕΣ ΕΛΑΤΕ ΝΑ ΓΕΛΑΣΟΥΜΕ ΦΙΛΟΣΟΦΙΑ ΟΙΚΟΝΟΜΙΑ ΑΡΧΑΙΟΛΟΓΙΚΑ ΕΥΡΗΜΑΤΑ ΣΥΓΧΡΟΝΗ ΚΟΙΝΩΝΙΑ ΘΡΗΣΚΕΙΑ ΑΣΤΡΟΛΟΓΙΑ ΑΝΕΥ ΕΤΙΚΕΤΑΣ ΣΕΙΣΜΟΙ - ΗΦΑΙΣΤΕΙΑ - ΚΑΤΑΣΤΡΟΦΕΣ Σαν σήμερα ΔΙΑΔΙΚΤΥΟ ΑΡΧΑΙΟΙ ΕΛΛΗΝΕΣ ΓΑΙΑ ΜΕΤΑΦΥΣΙΚΗ ΣΠΟΥΔΑΙΑ ΜΥΑΛΑ ΕΞΩΓΗΙΝΟΙ ΜΟΥΣΙΚΗ ΖΩΑ ΓΕΩΣΤΡΑΤΗΓΙΚΗ ΡΟΔΟΣ ΒΙΒΛΙΟ ΠΟΛΕΜΟΣ-ΟΠΛΑ ΚΑΤΑΣΤΡΟΦΗΣ ΘΕΩΡΙΕΣ ΣΥΝΟΜΩΣΙΑΣ ΟΜΗΡΙΚΑ ΕΠΗ ΑΝΑΦΟΡΕΣ ΣΕ ΑΡΧΑΙΟΥΣ ΠΟΛΙΤΙΣΜΟΥΣ ΑΡΙΘΜΟΣΟΦΙΑ - ΟΝΟΜΑΤΟΣΟΦΙΑ ΓΕΩ-ΜΗΧΑΝΙΚΗ ΑΘΛΗΤΙΣΜΟΣ ΚΙΝΗΜΑΤΟΓΡΑΦΟΣ - ΘΕΑΤΡΟ - ΤΕΧΝΗ ΠΑΡΑΔΟΣΗ - ΛΑΟΓΡΑΦΙΑ ΑΣΤΡΟΝΟΜΙΑ


MEDISPIN: Αρρωστήσατε; Ή πληρώνετε ή πεθαίνετε...\nΗ κυβέρνηση με τις αποφάσεις της που αφορούν την ανακοστολόγηση των διαγνωστικών εξετάσεων αλλά και την τιμολόγηση μίας σειράς φαρμάκων, μετακυλύει ουσιαστικά το κόστος θεραπευτικής αγωγής, διαγνωστικής εξέτασης, αλλά και νοσηλείας στους πολίτες. Αν βέβαια επιθυμούν ιδιωτική περίθαλψη και δεν προτιμήσουν από απόγνωση ή αδυναμία πληρωμής, ένα διαλυμένο δημόσιο σύστημα υγείας.\nΣε ό,τι αφορά τα διαγνωστικά κέντρα, αποφασίσθηκε, όπως προκύπτει από το ρεπορτάζ, το ψαλίδισμα της κοστολόγησης σε 51 διαγνωστικές εξετάσεις μεταξύ των οποίων αξονικές και μαγνητικές τομογραφίες, προληπτικές εξετάσεις για σειρά νοσημάτων, βιοχημικές και αιματολογικές. Και όταν λέμε ψαλίδισμα, εννοούμε περικοπή στο μισό! Τι σημαίνει αυτό; Ότι το κόστος που θα καλύπτει πλέον ο ΕΟΠΥΥ περιορίζεται δραματικά, με αποτέλεσμα αν επιθυμούν οι ασθενείς να απευθυνθούν σε ιδιωτικά διαγνωστικά κέντρα, να πρέπει να πληρώσουν πολύ μεγαλύτερη συμμετοχή από ό,τι μέχρι πρόσφατα.\nΚαι είναι σαφές ότι με τις πολύ χαμηλές αποζημιώσεις για τις εξετάσεις, δεν θα συμφέρει πλέον κανένα ιδιωτικό κέντρα να είναι συμβεβλημένο με τον ΕΟΠΥΥ!\nΌποιος λοιπόν θα θέλει να κάνει γαι παράδειγμα μία αξονική ή μία μαγνητική τομογραφία, θα πρέπει να αναλαμβάνει και το αντίστοιχο κόστος. Διαφορετικά θα πρέπει να απευθυνθεί σε κάποιο δημόσιο νοσοκομείο. Πόσος είναι ο μέσος χρόνος αναμονής για μία μαγνητική; Το λιγότερο 3 μήνες. Και τουλάχιστον 2 μήνες για μία απλή αιματολογική εξέταση. Εκτός και αν έχεις... μπάρμπα στην Κορώνη. Ή μάλλον καλύτερα στην Κουμουνδούρου ή στην Αριστοτέλους όπου και εδρεύει το Υπουργείο Υγείας του φοβερού κ. Ξανθού και του ακόμη φοβερότερου κ. Πολλάκη.\nΚαι αυτό αν δεν είναι χαλασμένος ο τομογράφος όπως συνήθως συμβαίνει, ιδιαίτερα στα ιατρεία του ΠΕΔΥ (πρώην ΙΚΑ). Αλλά βέβαια, αν εκεί ενδιαφέρεστε γαι αιματολογικές εξετάσεις, πιθανότατα θα διαπιστώσετε ότι δεν υπάρχουν ούτε εργαστηριακοί γιατροί – μικροβιολόγοι, ούτε τα αντίστοιχα υλικά. Τι θα συμβεί λοιπόν αν υπάρχει απόλυτη ανάγκη για εξετάσεις. Πολύ απλό. Ή θα πληρώσετε την αυξημένη πλέον διαφορά ή θα πεθάνετε! Ναι, αυτή είναι η φιλοσοφία του νέων μέτρων. Όσο λιγότεροι, τόσο καλύτερα να λιγοστέψει και η αναμονή στα δημόσια νοσοκομεία. Μαύρο χιούμορ νομίζετε,ε; Καθόλου. Πολύ σοβαρό και τραγικό!\nΕίναι σαφές ότι όλα αυτά τα χρόνια η λογική στην ιδιωτική υγεία, ήταν το "πονάει κεφάλι, κόβεις κεφάλι", για να αντιμετωπιστούν οι περιπτώσεις που πράγματι μπορεί να αφορούσαν είτε κάκιστες υπηρεσίες είτε φοροδιαφυγή. Αυτό όμως δεν σημαίνει ότι ισοπεδωτικά θα πρέπει να διαλυθεί ένας ολόκληρος κλάδος. Ιδιαίτερα από τη στιγμή που το δημόσιο δεν μπορεί να αντεπεξέλθει στις υποχρεώσεις του! Και η ιδιωτική υγεία καταδικάζεται σε συρρίκνωση τη στιγμή που ήδη έχει προηγηθεί η "κλοπή" μέσω του clawback και του rebate!!! Επί του τζίρου παρακαλώ!\nΚαι επειδή ορισμένοι μπορεί να νομίζετε ότι η πλειοψηφία των πολιτών εξυπηρετείται από το δημόσιο σύστημα, σας ενημερώνω ότι έως και το 90% (και περισσότερο...) των ασφαλισμένων του ΕΟΠΥΥ προστρέχουν στα ιδιωτικά κέντρα για εξετάσεις. Έτσι, για να αντιληφθείτε τι σημαίνει κοινωνική πολιτική από τη σημερινή κυβέρνηση. Ποιο παράλληλο πρόγραμμα και κουραφέξαλα. Αυτά που παίρνουν από τον κόσμο με τις μειώσεις που κάνουν, είναι πολλαπλάσιας σημασίας από οποιεσδήποτε πενταροδεκάρες μπορεί να μοιράσουν...\nΌσον αφορά τις σαρωτικές μειώσεις που έρχονται στην τιμή πολλών φαρμάκων, εδώ υπάρχει μια μεγάλη ψευδαίσθηση. Καθώς το αυτονόητο ίσως για τους πολλούς είναι ότι η μείωση των τιμών θα εξυπηρετήσει και τους πολίτες αφού θα πληρώνουν το φάρμακο –το γενόσημο– φθηνότερα. Φευ! Μόνο πρόσκαιρα. Επί της ουσίας θα συμβεί το εξής. Και εδώ θα είμαστε να το αποτιμήσουμε όταν θα συμβεί. Οι φαρμακοβιομηχανίες μη έχοντας συμφέρον να παράγουν το ακόμη φθηνότερο πλέον φάρμακο, θα σταματήσουν την παραγωγή του που θα τους είναι ασύμφορη. Με αποτέλεσμα να αντικατασταθούν από ακριβότερα εισαγόμενα φάρμακα. Τα οποία πιθανώς θα είναι και πρωτότυπα άρα δεν θα μπορεί να συζητηθεί και μείωση τιμής. Έτσι, στο τέλος ένα μέτρο που φαινομενικά θα ευνοεί την κοινωνία, μετά από λίγο καιρό θα καταλήξει να γίνει μπούμερανγκ, έχοντας στο μεταξύ πλήξει και τον σχετικό κλάδο.\nΑυτό δεν σημαίνει ότι τα γενόσημα θα πρέπει να πωλούνται κατά βούληση ακριβά. Κάθε άλλο. Ωστόσο, θα πρέπει να βρεθεί μία χρυσή τομή ώστε και υπερτιμολόγηση να μην γίνεται, αλλά ούτε και ανεξέλεγκτη υποτιμολόγηση. Έτσι ώστε πραγματικά να επιτευχθεί το κοινό καλό. Για να μην πάμε σε άλλα πιο ειδικά θέματα, όπως τις δυσλειτουργίες που έρχονται για τους καρκινοπαθείς και άλλους χρόνιους πάσχοντες όπως π.χ. τους έχοντες ανάγκη αιμοκάθαρσης κλπ. Δράμα!\nΣε όλα αυτά προσθέστε και τα τραγικά λίγα χρήματα που δίνει για νοσήλεια ο ΕΟΠΥΥ, μόλις 235 εκατ. τον χρόνο για όλες τις ιδιωτικές κλινικές. Ψίχουλα δηλαδή. Από αυτά, για το πρώτο εξάμηνο τους πήρε ήδη 40 εκατομμύρια clawback. Ή θα κλείσουν, ή θα λειτουργήσουν με όσους μπορούν να πληρώσουν. Οι υπόλοιποι, στα ράντζα των κρατικών νοσοκομείων και όποιος αντέξει...


«Απίθανο» να προκαλούν καρκίνο τα κινητά τηλέφωνα\nΌπως γράφει, παρά την σχεδόν καθολική χρήση των κινητών, δεν υπήρξε καμία αύξηση στα κρούσματα καρκίνου του εγκεφάλου.\nΣτην έκθεσή του, που δημοσιεύεται στην επιθεώρηση «Environmental Health Perspectives», το ICR παραθέτει επίσης αστοχίες σε πολλές από τις μελέτες που διερεύνησαν το όλο θέμα.\nΠριν από λίγες εβδομάδες, ο Παγκόσμιος Οργανισμός Υγείας (ΠΟΥ) είχε ανακοινώσει πως τα κινητά είναι «πιθανώς καρκινογόνα», βασισμένος στην απόφαση της αρμόδιας Αρχής του – της Διεθνούς Υπηρεσίας Μελέτης του Καρκίνου (IARC) – με την οποία ταξινομήθηκαν τα κινητά στην ίδια κατηγορία με τον καφέ και τις αναθυμιάσεις του πετρελαίου.\nΗ ταξινόμηση ενός παράγοντα ως «πιθανώς καρκινογόνου» σημαίνει ότι δεν μπορεί μεν να αποκλειστεί πως μπορεί να προκαλέσει καρκίνο, αλλά δεν μπορεί ούτε και να αποδειχτεί.\nΜία από τις μεγαλύτερες μελέτες για τα κινητά και τον καρκίνο ήταν η Interphone, κατά την οποία συγκρίθηκαν 2.708 πάσχοντες από μια μορφή όγκου στον εγκέφαλο που λέγεται γλοίωμα, με ίσο αριθμό υγιών εθελοντών.\nΗ μελέτη αυτή είχε καταλήξει στο συμπέρασμα πως οι χρήστες των κινητών κατά μέσον όρο είχαν λιγότερες πιθανότητες να εκδηλώσουν καρκίνο του εγκεφάλου, αλλά οι μανιώδεις χρήστες διέτρεχαν κάπως υψηλότερο κίνδυνο.\nΟ καθηγητής Άντονυ Σβέρντλοου, από το ICR, λέει πως υπήρχε κίνδυνος σφάλματος όταν οι πάσχοντες από τον καρκίνο στον εγκέφαλο κλήθηκαν να θυμηθούν πόσο μιλούσαν στο κινητό χρόνια πριν. Είναι χαρακτηριστικό πως 10 από τους ασθενείς είπαν πως καθημερινά μιλούσαν στο κινητό περισσότερες από 12 ώρες – πράγμα το οποίο μοιάζει απίστευτο.\nΟ δρ Σβέρντλοου πρόσθεσε πως την τελευταία 20ετία, η χρήση των κινητών μετετράπη από σπάνια σε εξαιρετικά συνηθισμένη και πλέον 4,6 δισεκατομμύρια άνθρωποι σε όλο τον κόσμο τα χρησιμοποιούν. Ωστόσο, «τα στοιχεία από τις χώρες της Δύσης όπου τηρούνται μητρώα του καρκίνου, δεν καταδεικνύουν αύξηση στα κρούσματα καρκίνου του εγκεφάλου», εξήγησε.\nΣυνολικά, εξάλλου, «τα αθροιστικά ευρήματα των επιστημονικών μελετών δείχνουν να καταρρίπτουν ολοένα περισσότερο την υπόθεση ότι τα κινητά μπορεί να προκαλέσουν καρκίνο του εγκεφάλου στους ενήλικες», τόνισε.\nΗ έκθεση παραδέχεται πως υπάρχουν ακόμα ορισμένες αμφιβολίες για τα κινητά.\nΚατ’ αρχήν, οι έως τώρα μελέτες έχουν αναζητήσει τυχόν συσχέτιση έπειτα από το πολύ 15 χρόνια καθημερινής χρήσης του κινητού – συνεπώς, θα μπορούσε να υπάρχει κάποια συσχέτιση έπειτα από περισσότερες δεκαετίες χρήσης, αλλά αυτό θα το μάθουμε στο μέλλον.\nΕπιπλέον, δεν έχει ακόμα διερευνηθεί καλά η τυχόν επίπτωση από την χρήση κινητών κατά την παιδική ηλικία – αφ’ ενός διότι η τάση να έχουν και τα παιδιά κινητό είναι κάτι που συμβαίνει τα τελευταία χρόνια, αφ’ ετέρου διότι θα πρέπει να περάσουν μερικές δεκαετίες για να διαπιστωθεί εάν η συνήθεια αυτή τα έβλαψε ή όχι.\nΜε άλλα λόγια, «τα νέα για την ασφάλεια των κινητών είναι προς το παρόν καλά, αλλά απαιτούνται περαιτέρω μελέτες για να εξαχθεί οριστικό συμπέρασμα», καταλήγουν οι ειδικοί.\nTags: Κινητά ΤηλέφωναΥγεία\nΣαν σήμερα… 04 Ιουλίου\nΤα νέα σενάρια για τα αυθαίρετα\nΤζέιμς Ντάγκλας Μόρισον, 1943-1971


ΔΙΕΥΚΡΙΝΙΣΗ Η.Ν.Α: Δεν είναι αληθές κ. Γ. Κουρή ότι ο Κ. Καραμανλής έκανε τέτοια δήλωση για τους "πούστηδες και την πουτάνα που κυβερνούσαν τότε την Ελλάδα".Τοδιαψεύδει κατηγορηματικά ο μεγάλος ρεπόρτερ Απ. Βραχιολίδης- και συνεργάτης μας- που αποκάλυψε τη φυγή του Καραμανλή με το ψευδώνυμο Τριανταφυλλίδης. Διότι απλά ήταν στο αεροδρόμιο! Η είδηση βγήκε σε έκτακτο παράρτημα από τη ΜΕΣΗΜΒΡΙΝΗ. Η δήλωση αυτή που αποδίδεται στον Καραμανλή ουδέποτε εγένετο ως δήλωση... ΄Ηταν απλά κουβεντούλα μεταξύ φίλων του...\nΑναρτήθηκε από reporterABC στις 10:00 π.μ. Δεν υπάρχουν σχόλια:Σύνδεσμοι σε αυτήν την ανάρτηση\nΜΠΡΑΒΟ ΣΕ ΙΕΡΑΡΧΕΣ ΠΟΥ ΑΡΧΙΣΑΝ ΝΑ ΟΘΡΩΝΟΥΝ ΛΟΓΟ ΑΝΤΙΣΤΑΣΗΣ\nΑΝΘΙΜΟΣ ΚΑΙ ΦΡΑΓΚΟΥΛΗΣ ΑΠΟ ΒΕΛΛΙΔΕΙΟ: Ή ΤΑΝ Ή ΕΠΙ ΤΑΣ ΓΙΑ ΤΟ ΣΧΕΔΙΟ ΙΣΛΑΜΟΠΟΙΗΣΗΣ ΤΗΣ ΕΛΛΑΔΑΣ!\nΧιλιάδες κόσμου, τριπλάσιοι από όσους χωράει το Βελλίδειο, έδωσαν το παρόν στην απίστευτα μεγάλη και πέραν από κάθε προσδοκία επιτυχημένη συγκέντρωση στη Θεσσαλονίκη (14-2-2016) με θέμα "Μένουμε Έλληνες και Ορθόδοξοι", που διοργάνωσαν 23 χριστιανικά σωματεία και η Πανελλήνια Ένωση Θεολόγων, με την\nυποστήριξη της Ιεράς Μητροπόλεως Θεσσαλονίκης!\nΑΝΘΙΜΟΣ: Ή ΤΑΝ Ή ΕΠΙ ΤΑΣ\nΟ Παναγιώτατος, ενθουσιασμένος με την εκπληκτική ανταπόκριση του κόσμου καi\nΑναρτήθηκε από ΑΝΤΩΝΗΣ ΠΟΛΙΤΗΣ στις 9:03 π.μ. Δεν υπάρχουν σχόλια:Σύνδεσμοι σε αυτήν την ανάρτηση\nΑναρτήθηκε από ΑΝΤΩΝΗΣ ΠΟΛΙΤΗΣ στις 8:54 π.μ. Δεν υπάρχουν σχόλια:Σύνδεσμοι σε αυτήν την ανάρτηση\nΑρχιερατική Θεία Λειτουργία τελέστηκε την, Κυριακή 14 Φεβρουαρίου στον Ιερό Ναό Αγίου Γεωργίου Ζωγράφου.


Γονιδιακή επεξεργασία για το καλό της ανθρωπότητας | Foreign Affairs - Hellenic Edition\nHome › Αρθρογραφία › Άρθρα › Γονιδιακή επεξεργασία για το καλό της ανθρωπότητας\nΓονιδιακή επεξεργασία για το καλό της ανθρωπότητας\nΠώς θα μπορούσε το CRISPR να μεταμορφώσει την παγκόσμια ανάπτυξη\nΗ εξάλειψη των πλέον επίμονων ασθενειών και αιτιών της φτώχειας θα απαιτήσει επιστημονική ανακάλυψη και τεχνολογικές καινοτομίες.\nΟ BILL GATES είναι συν-πρόεδρος του Bill & Melinda Gates Foundation.\nΣήμερα, περισσότεροι άνθρωποι από ποτέ ζουν υγιείς, παραγωγικές ζωές. Ετούτα τα καλά νέα μπορεί να φαίνονται ως έκπληξη, αλλά υπάρχουν πολλά στοιχεία ως προς αυτό. Από τις αρχές της δεκαετίας του 1990, η παγκόσμια παιδική θνησιμότητα έχει μειωθεί κατά το ήμισυ . Έχουν σημειωθεί τεράστιες μειώσεις στα κρούσματα φυματίωσης, ελονοσίας και HIV/AIDS . Η συχνότητα εμφάνισης της πολιομυελίτιδας μειώθηκε κατά 99%, φέρνοντας τον κόσμο στα πρόθυρα της εξάλειψης μιας σημαντικής μολυσματικής νόσου, ένα κατόρθωμα που η ανθρωπότητα έχει επιτύχει μόνο μια φορά πριν, με την ευλογιά. Το ποσοστό του παγκόσμιου πληθυσμού σε συνθήκες ακραίας φτώχειας, που ορίζεται από την Παγκόσμια Τράπεζα ότι ζει με λιγότερο από 1,90 δολάρια την ημέρα, μειώθηκε από 35% σε περίπου 11%.\nΩστόσο, η συνεχιζόμενη πρόοδος δεν είναι αναπόφευκτη και εξακολουθούν να υφίστανται πολλές περιττές ταλαιπωρίες και ανισότητες. Μέχρι το τέλος του τρέχοντος έτους, πέντε εκατομμύρια παιδιά ηλικίας κάτω των πέντε ετών θα έχουν πεθάνει -κυρίως σε φτωχές χώρες και κυρίως από αιτίες που μπορούν να αποφευχθούν. Εκατοντάδες εκατομμύρια άλλα παιδιά θα συνεχίσουν να υποφέρουν άσκοπα από ασθένειες και υποσιτισμό που μπορεί να προκαλέσουν δια βίου νοητικές και σωματικές αναπηρίες. Και πάνω από 750 εκατομμύρια άνθρωποι -κυρίως αγροτικές οικογένειες στην υποσαχάρια Αφρική και τη Νότια Ασία- εξακολουθούν να ζουν σε ακραία φτώχεια, σύμφωνα με εκτιμήσεις της Παγκόσμιας Τράπεζας . Οι γυναίκες και τα κορίτσια  μεταξύ αυτών, ειδικότερα, στερούνται οικονομικών ευκαιριών.\nΓενετικά τροποποιημένο καλαμπόκι στο Πεκίνο, τον Φεβρουάριο του 2016 KIM KYUNG-HOON / REUTERS\nΟρισμένα από τα υπόλοιπα βάσανα μπορούν να χαλαρώσουν με την συνέχιση της χρηματοδότησης των προγραμμάτων αναπτυξιακής βοήθειας και των πολυμερών συνεργασιών που είναι γνωστό ότι λειτουργούν. Αυτές οι προσπάθειες μπορούν να συμβάλουν στην διατήρηση της προόδου, ιδίως καθώς ο κόσμος βελτιώνει την χρήση των δεδομένων (data) για να καθοδηγήσει την κατανομή των πόρων. Αλλά τελικά, η εξάλειψη των πλέον επίμονων ασθενειών και αιτιών της φτώχειας θα απαιτήσει επιστημονική ανακάλυψη και τεχνολογικές καινοτομίες.\nΑυτό περιλαμβάνει το CRISPR (Clustered Regularly Interspaced Short Palindromic Repeats, μια οικογένεια κλιμάκων DNA σε βακτήρια) και άλλες τεχνολογίες για στοχευμένη επεξεργασία γονιδίων. Κατά την επόμενη δεκαετία, η επεξεργασία γονιδίων θα μπορούσε να βοηθήσει την ανθρωπότητα να ξεπεράσει μερικές από τις μεγαλύτερες και πιο επίμονες προκλήσεις για την παγκόσμια υγεία  και την ανάπτυξη. Η τεχνολογία διευκολύνει τους επιστήμονες να ανακαλύψουν καλύτερες διαγνώσεις, θεραπείες και άλλα εργαλεία για την καταπολέμηση ασθενειών που εξακολουθούν να σκοτώνουν και να καθιστούν ανίκανους [για φυσιολογική ζωή] εκατομμύρια ανθρώπους κάθε χρόνο, κυρίως τους φτωχούς. Επιταχύνει επίσης την έρευνα που θα μπορούσε να βοηθήσει στην εξάλειψη της ακραίας φτώχειας, με το να επιτρέπει σε εκατομμύρια αγρότες του αναπτυσσόμενου κόσμου να καλλιεργούν σοδειές και να συντηρούν ζωικά κεφάλαια που είναι πιο παραγωγικά, πιο θρεπτικά και ανθεκτικά. Οι νέες τεχνολογίες αντιμετωπίζονται συχνά με σκεπτικισμό. Αλλά αν ο κόσμος πρόκειται να συνεχίσει την αξιοσημείωτη πρόοδο των τελευταίων δεκαετιών, είναι ζωτικής σημασίας να ενθαρρύνονται οι επιστήμονες, σύμφωνα με τις κατευθυντήριες γραμμές για την ασφάλεια και την ηθική, να συνεχίσουν να επωφελούνται από τέτοια ελπιδοφόρα εργαλεία όπως το CRISPR.\nΤΑΪΖΟΝΤΑΣ ΤΟΝ ΚΟΣΜΟ\nΝωρίτερα φέτος, ταξίδεψα στην Σκωτία, όπου συναντήθηκα με μερικούς εξαιρετικούς επιστήμονες που συνδέονται με το Κέντρο για την Γενετική και την Υγεία Τροπικής Κτηνοτροφίας (Centre for Tropical Livestock Genetics and Health)  στο Πανεπιστήμιο του Εδιμβούργου. Έμαθα για προηγμένες γονιδιωματικές έρευνες για να βοηθήσουν τους αγρότες στην Αφρική να παράγουν πιο παραγωγικά κοτόπουλα και αγελάδες. Όπως εξήγησαν οι επιστήμονες, οι φυλές αγελάδων γαλακτοπαραγωγής που μπορούν να επιβιώσουν σε ζεστά, τροπικά περιβάλλοντα τείνουν να παράγουν πολύ λιγότερο γάλα από ό, τι οι Holstein -οι οποίες δεν ταιριάζουν καλά σε ζεστά μέρη αλλά είναι εξαιρετικά παραγωγικές σε πιο ήπια κλίματα χάρη εν μέρει σε φυσιολογικές μεταλλαγές που οι κτηνοτρόφοι επέλεξαν επί γενιές. Οι επιστήμονες στην Σκωτία συνεργάζονται με ομολόγους τους στην Αιθιοπία, την Κένυα, τη Νιγηρία, την Τανζανία και τις Ηνωμένες Πολιτείες. Μελετούν τρόπους επεξεργασίας των γονιδίων τροπικών φυλών βοοειδών για να τους δώσουν τα ίδια ευνοϊκά γενετικά χαρακτηριστικά που κάνουν τις αγελάδες Holstein τόσο παραγωγικές, ενισχύοντας πιθανώς το γάλα και την παραγωγή πρωτεϊνών των τροπικών φυλών ως και κατά 50%. Αντίστροφα, οι επιστήμονες σκέφτονται επίσης να επεξεργαστούν τα γονίδια των Holstein για να παράγουν μια υπο-φυλή με ένα κοντό, κομψό τρίχωμα, το οποίο θα επέτρεπε στα βοοειδή να ανέχονται την ζέστη.\nΑυτό το είδος έρευνας είναι ζωτικής σημασίας γιατί μια αγελάδα ή λίγα κοτόπουλα, κατσίκια ή πρόβατα μπορεί να κάνουν μεγάλη διαφορά στην ζωή των φτωχότερων ανθρώπων του κόσμου, τα τρία τέταρτα των οποίων παίρνουν τα τρόφιμά τους και τα εισοδήματά τους καλλιεργώντας μικρά οικόπεδα. Οι αγρότες με ζώα μπορούν να πουλήσουν αυγά ή γάλα για να πληρώσουν για καθημερινές δαπάνες. Τα κοτόπουλα, ειδικότερα, τείνουν να ανατρέφονται από γυναίκες, οι οποίες είναι πιθανότερο από τους άνδρες να χρησιμοποιήσουν τα έσοδα για να αγοράσουν είδη οικιακής ανάγκης. Τα ζώα βοηθούν τις οικογένειες των αγροτών να πάρουν την διατροφή που χρειάζονται, θέτοντας τα παιδιά σε υγιή ανάπτυξη και επιτυχία στο σχολείο.\nΟμοίως, η βελτίωση της παραγωγικότητας των καλλιεργειών είναι θεμελιώδης για την εξάλειψη της ακραίας φτώχειας. Το 60% των ανθρώπων στην υποσαχάρια Αφρική κερδίζουν την ζωή τους εργαζόμενοι στην γη. Ωστόσο, δεδομένης της γενικά χαμηλής γεωργικής παραγωγικότητας της περιοχής, οι αποδόσεις των βασικών σιτηρών είναι πέντε φορές χαμηλότερες από όσο στην Βόρεια Αμερική. Η Αφρική παραμένει καθαρός εισαγωγέας τροφίμων. Αυτό το χάσμα μεταξύ προσφοράς και ζήτησης μόνο θα διευρυνθεί καθώς αυξάνεται ο αριθμός των στομάτων που πρέπει να τραφούν. Ο πληθυσμός της Αφρικής αναμένεται να υπερδιπλασιαστεί έως το 2050, φθάνοντας τα 2,5 δισεκατομμύρια, και η παραγωγή τροφίμων θα πρέπει να ταιριάξει με αυτή την ανάπτυξη για να θρέψει τους ανθρώπους στην ήπειρο. Η πρόκληση θα καταστεί ακόμη πιο δύσκολη καθώς η αλλαγή του κλίματος απειλεί τα μέσα διαβίωσης των μικροκαλλιεργητών στην Αφρική και τη Νότια Ασία.\nΗ επεξεργασία των γονιδίων για να καταστούν οι καλλιέργειες πιο άφθονες και ανθεκτικές θα μπορούσε να είναι ένα σωσίβιο σε μαζική κλίμακα. Η τεχνολογία ήδη αρχίζει να παρουσιάζει αποτελέσματα, προσελκύοντας δημόσιες και ιδιωτικές επενδύσεις και για καλό λόγο. Οι επιστήμονες εξελίσσουν καλλιέργειες με χαρακτηριστικά που ενισχύουν την ανάπτυξή τους, μειώνουν την ανάγκη για λιπάσματα και φυτοφάρμακα, ενισχύουν την θρεπτική τους αξία και καθιστούν τα φυτά ανθεκτικότερα κατά την διάρκεια της ξηρασίας και των καυτών περιόδων. Ήδη, πολλά φυτά που έχουν βελτιωθεί με επεξεργασία γονιδίων αναπτύσσονται και δοκιμάζονται επί του πεδίου, συμπεριλαμβανομένων μανιταριών με μεγαλύτερη διάρκεια ζωής στο ράφι, πατάτες χαμηλής περιεκτικότητας σε ακρυλαμίδιο (ένα πιθανό καρκινογόνο) και σόγιας που παράγει υγιέστερο λάδι.\nΓια μια δεκαετία, το Ίδρυμα Bill & Melinda Gates υποστηρίζει την έρευνα σχετικά με την χρήση της επεξεργασίας γονιδίων στην γεωργία. Σε ένα από τα πρώτα έργα που χρηματοδοτήσαμε, οι επιστήμονες του Πανεπιστημίου της Οξφόρδης αναπτύσσουν βελτιωμένες ποικιλίες ρυζιού, συμπεριλαμβανομένης μιας που ονομάζεται ρύζι C4 . Χρησιμοποιώντας επεξεργασία γονιδίων και άλλα εργαλεία, οι επιστήμονες της Οξφόρδης ήταν σε θέση να αναδιοργανώσουν τις κυτταρικές δομές στα φύλλα των φυτών ρυζιού, καθιστώντας το ρύζι C4 πιο αποτελεσματικό στην φωτοσύνθεση, την διαδικασία με την οποία τα φυτά μετατρέπουν το ηλιακό φως σε τροφή, κατά ένα εντυπωσιακό 20%. Το αποτέλεσμα είναι μια καλλιέργεια που δεν παράγει μόνο υψηλότερες αποδόσεις, αλλά χρειάζεται και λιγότερο νερό. Αυτό είναι καλό για την επισιτιστική ασφάλεια, τα μέσα διαβίωσης των αγροτών, και το περιβάλλον, και θα βοηθήσει επίσης τους μικροκαλλιεργητές να προσαρμοστούν στην κλιματική αλλαγή.\nΤέτοιες μεταβολές των γονιδιωμάτων των φυτών και ακόμη και των ζώων δεν είναι καινούργιες. Οι άνθρωποι το έχουν κάνει εδώ και χιλιάδες χρόνια μέσω της επιλεκτικής αναπαραγωγής. Οι επιστήμονες άρχισαν να ανασυνδυάζουν μόρια DΝΑ στις αρχές της δεκαετίας του 1970 και σήμερα η γενετική μηχανική χρησιμοποιείται ευρέως στην γεωργία και στην ιατρική, για να παράγει μαζικά ανθρώπινη ινσουλίνη, ορμόνες, εμβόλια και πολλά φάρμακα. Η επεξεργασία των γονιδίων είναι διαφορετική στο ότι δεν παράγει διαγονιδιακά φυτά ή ζώα -κάτι που σημαίνει ότι δεν συνεπάγεται το συνδυασμό DNA από διαφορετικούς οργανισμούς. Με το CRISPR, τα ένζυμα χρησιμοποιούνται για να στοχεύουν και να εξαλείφουν ένα τμήμα του DNA ή να το μεταβάλλουν με άλλους τρόπους που οδηγούν σε ευνοϊκά ή χρήσιμα χαρακτηριστικά. Το πιο σημαντικό, κάνει την ανακάλυψη και την ανάπτυξη των καινοτομιών πολύ πιο γρήγορη και με μεγαλύτερη ακρίβεια.\nΤΕΛΕΙΩΝΟΝΤΑΣ ΤΗΝ ΕΛΟΝΟΣΙΑ\nΣτην παγκόσμια υγεία, μια από τις πιο υποσχόμενες βραχυπρόθεσμες χρήσεις της επεξεργασίας των γονιδίων είναι η έρευνα για την ελονοσία . Παρότι οι εμποτισμένες με εντομοκτόνα κουνουπιέρες των κρεβατιών και τα πιο αποτελεσματικά φάρμακα έχουν μειώσει δραματικά τους θανάτους από την ελονοσία τις τελευταίες δεκαετίες, η παρασιτική ασθένεια εξακολουθεί να έχει τρομερό κόστος [σε ζωές]. Κάθε χρόνο περίπου 200 εκατομμύρια κρούσματα ελονοσίας καταγράφονται και περίπου 450.000 άνθρωποι πεθαίνουν από αυτήν, περίπου το 70% από αυτούς είναι παιδιά κάτω των πέντε ετών. Τα παιδιά που επιβιώνουν υποφέρουν συχνά από διανοητικές και σωματικές διαταραχές. Στους ενήλικες, υψηλός πυρετός, ρίγη και αναιμία που προκαλούνται από την ελονοσία μπορούν να αποτρέψουν τους ανθρώπους από το να εργάζονται και παγιδεύουν τις οικογένειές τους σε έναν κύκλο ασθένειας και φτώχειας. Πέρα από τον ανθρώπινο πόνο, το οικονομικό κόστος είναι συγκλονιστικό. Στην υποσαχάρια Αφρική, η οποία φιλοξενεί το 90% όλων των περιπτώσεων ελονοσίας, το άμεσο και έμμεσο κόστος που συνδέεται με την ασθένεια ανέρχεται σε περίπου 1,3% του ΑΕΠ –ένα σημαντικό βάρος για τις χώρες που εργάζονται για να βγουν από την φτώχεια.\nΜε επαρκή χρηματοδότηση και έξυπνες παρεμβάσεις που χρησιμοποιούν τις υπάρχουσες προσεγγίσεις, η ελονοσία μπορεί να προληφθεί και να αντιμετωπιστεί σε μεγάλο βαθμό -αλλά όχι εντελώς. Τα υπάρχοντα εργαλεία πρόληψης, όπως ο ψεκασμός των εντόμων και των προνυμφών τους, έχουν μόνο προσωρινό αποτέλεσμα. Η συνήθης θεραπεία για την ελονοσία σήμερα –ένα φάρμακο που προέρχεται από την αρτεμισινίνη, μια ένωση που απομονώνεται από ένα βότανο που χρησιμοποιείται στην παραδοσιακή κινεζική ιατρική- μπορεί να ανακουφίζει τα συμπτώματα, αλλά μπορεί επίσης να αφήσει πίσω στο ανθρώπινο σώμα μια μορφή παρασίτου της ελονοσίας που μπορεί πάλι να εξαπλωθεί από τα κουνούπια. Για να χειροτερέψουν τα πράγματα, το παράσιτο της ελονοσίας έχει αρχίσει να αναπτύσσει ανθεκτικότητα στα φάρμακα, και τα κουνούπια αναπτύσσουν αντίσταση στα εντομοκτόνα.\nΟι προσπάθειες κατά της ελονοσίας πρέπει να συνεχίσουν να χρησιμοποιούν τα υφιστάμενα εργαλεία, αλλά η πρόοδος προς την εξάλειψη θα απαιτήσει επιστημονική και τεχνολογική πρόοδο σε πολλαπλούς τομείς. Για παράδειγμα, εξελιγμένα συστήματα γεωχωρικής παρακολούθησης, σε συνδυασμό με την υπολογιστική μοντελοποίηση και προσομοίωση, θα επιτρέψουν την προσαρμογή των προσπαθειών κατά της ελονοσίας σε μοναδικές τοπικές συνθήκες. Η επεξεργασία των γονιδίων μπορεί επίσης να διαδραματίσει σημαντικό ρόλο. Υπάρχουν περισσότερα από 3.500 γνωστά είδη κουνουπιών παγκοσμίως, αλλά μόνο λίγα από αυτά είναι καλά στην μετάδοση παρασίτων ελονοσίας μεταξύ ανθρώπων. Μόνο τα θηλυκά κουνούπια μπορούν να μεταδώσουν την ελονοσία και έτσι οι ερευνητές χρησιμοποίησαν το CRISPR για να δημιουργήσουν επιτυχώς γονιδιακά κίνητρα -δημιουργώντας κληρονομικές τροποποιήσεις στα γονίδιά τους- που προκαλούν την στείρωση των θηλυκών ή ωθώντας τα στην παραγωγή κυρίως αρσενικών απογόνων. Οι επιστήμονες διερευνούν επίσης άλλους τρόπους χρήσης του CRISPR για να εμποδίσουν την ικανότητα των κουνουπιών να μεταδίδουν την ελονοσία -για παράδειγμα, εισάγοντας γονίδια που θα μπορούσαν να εξαλείψουν τα παράσιτα καθώς περνούν από το έντερο των κουνουπιών στο δρόμο τους προς τους σιελογόνους αδένες, την βασική οδό με την οποία μεταδίδονται στους ανθρώπους. Με συγκρίσιμους τρόπους, το εργαλείο υπόσχεται επίσης την καταπολέμηση άλλων νόσων που μεταφέρονται από τα κουνούπια, όπως ο δάγκειος πυρετός και ο ιός Zika.\nΓενετικά τροποποιημένα κουνούπια, στην Βραζιλία το 2016 PAULO WHITAKER / REUTERS\nΩστόσο, θα χρειαστούν αρκετά χρόνια πριν τα γενετικά τροποποιημένα κουνούπια απελευθερωθούν στην άγρια φύση για δοκιμές επί του πεδίου. Αν και θα πρέπει να απαντηθούν πρώτα πολλά ερωτήματα σχετικά με την ασφάλεια και την αποτελεσματικότητα, υπάρχει λόγος να είμαστε αισιόδοξοι ότι η δημιουργία κινήτρων γονιδίων σε κουνούπια που διαδίδουν την ελονοσία δεν θα προκαλέσει μεγάλη βλάβη στο περιβάλλον. Αυτό συμβαίνει επειδή οι τροποποιήσεις θα είχαν ως στόχο μόνο τα λίγα είδη που τείνουν να μεταδίδουν την ασθένεια. Και παρόλο που η φυσική επιλογή τελικά παράγει κουνούπια που είναι ανθεκτικά σε οποιαδήποτε γονιδιακά κίνητρα που θα απελευθερωθούν στο φυσικό περιβάλλον, μέρος της αξίας του CRISPR είναι ότι επιταχύνει την ανάπτυξη νέων προσεγγίσεων -που σημαίνει ότι οι επιστήμονες μπορούν να μείνουν ένα βήμα μπροστά.\nΌπως και άλλες νέες και δυνητικά ισχυρές τεχνολογίες, η επεξεργασία των γονιδίων εγείρει θεμιτές ερωτήσεις και κατανοητές ανησυχίες για πιθανούς κινδύνους και κακή χρήση. Πώς, λοιπόν, πρέπει να ρυθμιστεί η τεχνολογία; Οι κανόνες που αναπτύχθηκαν πριν από δεκαετίες για τις άλλες μορφές γενετικής μηχανικής δεν ταιριάζουν απαραίτητα. Σημειώνοντας ότι οι γονιδιακά τροποποιημένοι οργανισμοί δεν είναι διαγονιδιακοί, το Υπουργείο Γεωργίας των ΗΠΑ έχει καταλήξει στο συμπέρασμα ότι τα γενετικά τροποποιημένα φυτά είναι σαν φυτά με φυσικές μεταλλάξεις και έτσι δεν υπόκεινται σε ειδικούς κανονισμούς και δεν εγείρουν ιδιαίτερες ανησυχίες για την ασφάλεια.\nΗ επεξεργασία των γονιδίων σε ζώα ή ακόμα και σε ανθρώπους δημιουργεί πιο περίπλοκα ζητήματα ασφάλειας και δεοντολογίας. Το 2014, ο Παγκόσμιος Οργανισμός Υγείας εξέδωσε κατευθυντήριες γραμμές για την δοκιμή γενετικά τροποποιημένων κουνουπιών, συμπεριλαμβανομένων προτύπων για την αποτελεσματικότητα, την βιοασφάλεια, την βιοηθική και την συμμετοχή του κοινού. Το 2016, η Εθνική Ακαδημία Επιστημών (National Academy of Sciences)  έχτισε πάνω στις κατευθυντήριες γραμμές του ΠΟΥ με συστάσεις για υπεύθυνη συμπεριφορά στην γονιδιακά καθοδηγούμενη έρευνα στα ζώα. (Το Ίδρυμα Gates συγχρηματοδότησε το έργο αυτό με τα Εθνικά Ινστιτούτα Υγείας, το Ίδρυμα για τα Εθνικά Ινστιτούτα Υγείας και τον Οργανισμό Προηγμένων Ερευνητικών Προγραμμάτων για την Άμυνα). Αυτές οι συστάσεις υπογράμμισαν την ανάγκη διεξοδικής έρευνας στο εργαστήριο, συμπεριλαμβανομένων των ενδιάμεσων αξιολογήσεων, πριν οι επιστήμονες προβούν σε δοκιμές επί του πεδίου. Ζήτησαν επίσης από τους επιστήμονες να αξιολογήσουν τους οικολογικούς κινδύνους και να εμπλέξουν ενεργά το κοινό, ιδιαίτερα στις κοινότητες και τις χώρες που επηρεάζονται άμεσα από την έρευνα. Όπου διεξάγεται η έρευνα γονιδιακής επεξεργασίας, θα πρέπει να συμμετέχουν όλοι οι βασικοί ενδιαφερόμενοι –οι επιστήμονες, η κοινωνία των πολιτών, οι κυβερνητικοί ηγέτες και οι τοπικές κοινότητες- από όπου κι αν είναι πιθανό να προκύψουν.\nΜέρος της πρόκλησης σχετικά με την ρύθμιση της επεξεργασίας των γονιδίων είναι ότι οι κανόνες και οι πρακτικές σε διάφορες χώρες μπορεί να διαφέρουν σημαντικά. Ένα πιο εναρμονισμένο πολιτικό περιβάλλον θα αποδειχθεί αποτελεσματικότερο και πιθανόν να αυξήσει και τα γενικά πρότυπα. Οι διεθνείς οργανισμοί, ειδικά οι επιστημονικοί, θα μπορούσαν να βοηθήσουν στην καθιέρωση παγκόσμιων κανόνων. Εν τω μεταξύ, οι υποστηρικτές της έρευνας για την επεξεργασία γονιδίων πρέπει να εξασφαλίζουν ότι διεξάγεται σύμφωνα με πρότυπα όπως εκείνα που προωθούνται από τον ΠΟΥ και την Εθνική Ακαδημία Επιστημών, ανεξάρτητα από το πού πραγματοποιείται η έρευνα.\nΌσον αφορά την έρευνα επεξεργασίας γονιδίων για την ελονοσία, το Ίδρυμα Gates συνεργάστηκε με άλλους για να βοηθήσει τα πανεπιστήμια και τους άλλους φορείς στις περιοχές που επλήγησαν από τη νόσο να διεξάγουν αξιολογήσεις κινδύνου (risk assessments) και να συμβουλεύουν τους περιφερειακούς φορείς για πειράματα και μελλοντικές δοκιμές. Ο στόχος είναι να δοθεί η δυνατότητα στις πληγείσες χώρες και κοινότητες να αναλάβουν ηγετικό ρόλο στην έρευνα, να αξιολογήσουν το κόστος και τα οφέλη της και να λάβουν τεκμηριωμένες αποφάσεις σχετικά με το εάν και πότε θα εφαρμόσουν την προκύπτουσα τεχνολογία.\nΤέλος, είναι σημαντικό να αναγνωρίσουμε το κόστος και τους κινδύνους από την αποτυχία να διερευνήσουμε την χρήση νέων εργαλείων όπως το CRISPR για την παγκόσμια υγεία και ανάπτυξη. Τα οφέλη των αναδυόμενων τεχνολογιών δεν πρέπει να προορίζονται αποκλειστικά για τους ανθρώπους στις ανεπτυγμένες χώρες. Ούτε οι σχετικές αποφάσεις θα πρέπει να λαμβάνονται ανάλογα με το αν θα επωφεληθούν από αυτές. Χρησιμοποιημένη με υπευθυνότητα, η επεξεργασία γονιδίων έχει την δυνατότητα να σώσει εκατομμύρια ζωές και να δώσει την δυνατότητα σε εκατομμύρια ανθρώπους να ξεφύγουν από την φτώχεια. Θα ήταν μια τραγωδία να χαθεί η ευκαιρία.\nΣτα αγγλικά: https://www.foreignaffairs.com/articles/2018-04-10/gene-editing-good


Εκοιμήθη ο γέροντας Μωυσής ο Αγιορείτης | Η ΑΛΛΗ ΟΨΙΣ\nΕκοιμήθη σήμερα Κυριακή των Αγίων Πατέρων της Α’ Οικουμενικής Συνόδου, 1 Ιουνίου 2014 και ώρα 04.14 π.μ. ο λόγιος γέροντας Μωυσής ο Αγιορείτης, ο οποίος τον τελευταίο καιρό αντιμετώπιζε σοβαρά προβλήματα με την υγεία του. Ο μακαριστός Γέροντας Μωυσής τον τελευταίο καιρό μετά από επιθυμία του, φιλοξενούταν στο Επισκοπείο της Ιεράς Μητροπόλεως Καστορίας όπου και εκοιμήθη.\nΟ μοναχός Μωυσής γεννήθηκε στην Αθήνα το 1952, και μόναζει στο Άγιον Όρος από τριακονταπενταετίας.\nΑσχολείθηκε με την αγιογραφία, την ποίηση, την κριτική και τη συγγραφή.\nΈχει εκδώσει 52 βιβλία κι έχει γράψει περισσότερα από χίλια άρθρα. Έργα του έχουν μεταφρασθεί σε άλλες γλώσσες κι έχουν βραβευθεί.\nΈχει σειρά ομιλιών, κατόπιν προσκλήσεων μητροπόλεων, Πανεπιστημιών και συλλόγων, στην Ελλάδα και το Εξωτερικό.\nΈχει λάβει μέρος ως εισηγητής σε 80 συνέδρια. Έχει διατελέσει αρχιγραμματεύς της Ιεράς Κοινότητος του Αγίου Όρους.\nΕίναι από εικοσαετίας αρχισυντάκτης του αγιορειτικού περιοδικού «Πρωτάτον» και μέλος επιφανών συλλόγων.\nΉταν Γέροντας από 25ετίας της Καλύβης Αγίου Ιωάννου του Χρυσοστόμου της Ιεράς Σκήτης Αγίου Παντελεήμονος – Κουτλουμουσίου,της οποίας διετέλεσε Δικαίος.\nΘεωρούταν ο πολυγραφότερος σύγχρονος Αγιορείτης Γέροντας.\nΔημοσιεύτηκε στην κατηγορία ΑΝΕΠΙΚΑΙΡΑ Tags: Μωυσής Αγιορείτης\n« H EE αρνείται να μπλοκάρει τις έρευνες σε εμβρυακά βλαστοκύτταρα\nΟ μύθος της ψυχοθεραπείας (+ Ιωάννης Κορναράκης, Ομότιμος Καθηγ. Θεολογικής Σχολής Πανεπιστημίου Αθηνών) »


Παγκόσμια Ημέρα Καπνίσματος Μητσοτάκης: Ανάσα υγείας κάθε τσιγάρο που σβήνει - Hellenic Voice\nΑρχική Πολιτική Παγκόσμια Ημέρα Καπνίσματος Μητσοτάκης: Ανάσα υγείας κάθε τσιγάρο που σβήνει\nΠαγκόσμια Ημέρα Καπνίσματος Μητσοτάκης: «Κάθε τσιγάρο που σβήνει, θα είναι και μία βαθιά ανάσα υγείας και προόδου» ανέφερε ο πρωθυπουργός Κυριάκος Μητσοτάκης σε ανάρτησή του στο Facebook με αφορμή την σημερινή Παγκόσμια Ημέρα κατά του Καπνίσματος.\n«Περιορίσαμε τη βλαβερή συνήθεια»\n«Μοιάζει στ’ αλήθεια μακρινός ο καιρός που όλοι κάπνιζαν στους κλειστούς χώρους. Και δεν χρειάστηκαν πρόστιμα και ποινές. Η συνειδητή συμμόρφωση σε σωστούς κανόνες ήταν μία τρανή απόδειξη της δύναμης που έχει η Δημοκρατία της Πειθούς. Το πρώτο βήμα ατομικής πειθαρχίας, που στην πανδημία έγινε συνολική κοινωνική υπευθυνότητα. Ο πόλεμος είναι εναντίον του καπνού, όχι των καπνιστών. Και πρέπει να συνεχιστεί, με στόχο η κατανάλωσή του να έχει μειωθεί κατά 25% έως το 2025. Όσα κερδίσαμε μέσα σε 8 μήνες έχουν χαράξει, πια το δρόμο».\nΠροηγούμενο άρθροΔολοφονία Τζορτζ Φλόιντ: Νέοι νεκροί από τα επεισόδια – Τραυματισμοί και συλλήψεις δημοσιογράφων\nΕπόμενο άρθροΓιάννης Αντετοκούνμπο: Το μήνυμά του για τη δολοφονία του Φλόιντ


Ανατομία ενός Οικογενειακού Τραπεζιού - InKefalonia\nΤελευταία ενημέρωση: Δευτέρα, 23 Φεβρουαρίου 2015 18:52\nΑνθρωπολογικοί τύποι που συναντάμε σε κάθε επέτειο, γιορτή κι αργία\nΈπρεπε να περάσουν αρκετά χρόνια για να επανεκτιμήσω τον εφηβικό μου εφιάλτη. Αυτό που κάποτε μου φαινόταν πιο φρικτό και από τον ίδιο το θάνατο, σήμερα μου είναι ανεκτό, έως και διασκεδαστικό. Αυτή ακριβώς είναι και η μαλακία με τα οικογενειακά τραπέζια: όταν είσαι πολύ μικρός και πρέπει να παρευρεθείς αναγκαστικά σε αυτά, σου φαίνονται βαρετά και όταν πια είσαι αρκετά μεγάλος και μπορείς να τα αποφύγεις, καταλαβαίνεις πόσο αστεία είναι. Στην Ελλάδα, που αφορμή για μάσα, πιοτί και χορό βρίσκουμε μέχρι και στις κηδείες το είδος icogenaicus trapezicus ευδοκιμεί όλο το χρόνο.\nΜπορεί να το έζησες την Καθαρά Δευτέρα ή να πρέπει να περιμένεις μέχρι το Πάσχα, μπορεί να έχει γενέθλια ο πατέρας σου ή απλά να το χρωστάτε ως υποχρέωση σε τίποτα συγγενείς. Η αφορμή για την οποία οργανώνεται ένα οικογενειακό τραπέζι δεν αλλάζει τίποτα άλλο παρά το μενού, και αυτό ελάχιστα. Το πρωτόκολλο είναι το ίδιο, η τσίτα είναι η ίδια και οι πρωταγωνιστές έχουν μάθει πια τα λόγια τους απ'έξω.\nΗ κουρασμένη μάνα\nΔέκα μέρες πριν από το τραπέζωμα έχει ήδη αρχίσει να αγχώνεται. Τα βράδια κάνει υπνοπαιδεία ακούγοντας συνταγές για γιαπράκια και τη μέρα προσπαθεί να υπολογίσει αν θα χωρέσουν οι κατσαρόλες το φαΐ για τόσους ανθρώπους. Μετά τσακώνεται με το σύζυγο –μόνη της τσακώνεται- που δεν έχουν αγοράσει άλλες μεγαλύτερες κατσαρόλες τόσα χρόνια και παιδεύεται με αυτές τις μικρές. Ανήμερα του τραπεζιού θα σηκωθεί στις 6 το πρωί για να ρίξει το 17ο συνεχόμενο σφουγγάρισμα του τελευταίου 24ώρου και στις 7 θα έχει ήδη αρχίσει να μαγειρεύει – όσα δεν έχει έτοιμα από την προηγούμενη. Λίγο πριν καταφτάσουν οι συγγενείς θα βλασφημάει που δεν προλαβαίνει να ετοιμαστεί και θα θυμηθεί ότι όταν τους καλέσανε εκείνοι πρόπερσι δεν είχαν μαγειρέψει και τίποτα της προκοπής, ενώ αυτή κάθεται και σκοτώνεται για να τους ευχαριστήσει όλους.\nΘα τα βάλει με το γιο της που παλιτοιδιοτζινφορεσεςαμανπια και με το σύζυγο που καπνααποτηψησταριαμπαινειμεσαστοσπιτικαιμολιςκαθαρισα. Στο πρώτο κουδούνι θα αρχίσει να τρέχει πανικόβλητη λες και κατέφθασε ο Γάλλος πρέσβης κατευθείαν από τα Παρίσια αλλά μόλις ανοίξει την πόρτα θα πάρει ύφος «είμαι τόσο ξεκούραστη γιατί το να ταΐζω δέκα άτομα μου βγαίνει τόσο φυσικά .!». Κατά η διάρκεια του τραπεζιού θα ρωτήσει μόνο 100.000 φορές τους καλεσμένους γιατί δεν έφαγαν το ένα ή το άλλο και θα σηκωθεί άλλες τόσες για να φέρει κάτι που ξέχασε. Φυσικά κάτι θα παραλείψει να σερβίρει – που βρίσκεται στην κατάψυξη συνήθως- και αυτό είναι ικανό να της χαλάσει τη διάθεση για όλο το απόγευμα.\nΑγαπημένη της συνήθεια: να ρίχνει βλοσυρές ματιές στους συγγενείς πρώτου βαθμού όταν πετάνε μπαρούφες που μπορούν να τους εκθέσουν οικογενειακώς στους συγγενείς δευτέρου βαθμού.\nΟ πατέρας ψήστης\nΠαλεύει 5 ώρες για να ανάψει κάρβουνα και όταν ανάψουν καίει τις 7 από τις 10 μπριζόλες. Μετά περηφανεύεται για το κατόρθωμα του μια δεκαετία. Ο πατέρας ψήστης είναι φαινομενικά μουγκός μέχρι τη στιγμή που θα αρχίσει να ρίχνει το 5ο ποτηράκι κρασιού στο αίμα του. Από ‘κεί και πέρα αρχίζει το χάος. Θα πετάει το ένα χοντροκομμένο αστείο μετά το άλλο προκαλώντας αλλεπάλληλες σιωπές στο χώρο. Θα θυμηθεί ιστορίες από τα σχολικά του χρόνια και θα τις διηγηθεί έτσι που θα σας κάνει να πιστεύετε ότι ξεκινούσε να πάει στο σχολιό (προσοχή: ΟΧΙ ΣΧΟΛΕΙΟ) ξυπόλητος και περπατούσε τουλάχιστον 20 χιλιόμετρα για να φτάσει ως εκεί, ενώ το βράδυ κοιμότανε στο σταύλο δίπλα στα ζα και διάβαζε χωρίς ηλεκτρικό. Θα συνεχίσει με ιστορίες από το στρατό (ο πατέρας ψήστης πάντα κακοπέρασε στο στρατό ΑΛΛΑ τώρα που μεγάλωσε συγκινείται που το θυμάται και θεωρεί ότι τελικά του έκανε καλό) και θα καταλήξει να λέει χοντροκομμένα ανέκδοτα πού δεν είναι ικανά να κάνουν ούτε το 5χρονο εγγονάκι του να γελάσει. Γενικά ο πατέρας ψήστης είναι αυτός για τον οποίο ντρέπεται όλη η οικογένεια από ένα σημείο και έπειτα και όλοι παρακαλάνε πότε θα φωτίσει ο Θεός να βγάλει πάλι το σκασμό.\nΑγαπημένη συνήθεια: Με το που τελειώσει η μασαμπούκα ο πατέρας ψήστης δε θα διστάσει να ανακοινώσει πως θα κοιμηθεί για καμιά ωρίτσα και μάλιστα σε καναπέ που είναι εμφανής σε όλους του υπόλοιπους που θα κάθονται ακόμα στο τραπέζι. Τρολ.\nΟ παράξενος θείος\nΟ τύπος αυτός είναι 45 αλλά νομίζει ότι είναι 18 και πιστεύει στα αλήθεια ότι το ίδιο νομίζουν και οι άλλοι για εκείνον. Φοράει ρούχα 18χρονου, μόνο που ο 18χρονος του οποίου τα ρούχα φοράει είναι μοντέλο δεκαετίας ’80. Θα πετάξει την υπερατάκα “εγώ θα κάτσω με τους νέους” και θα προσπαθήσει να το παίξει άνετος μαζί τους ρωτώντας τα γκομενικά τους και κλείνοντας ματάκι. Στη συνέχεια θα τους ρωτήσει που βγαίνουν και φυσικά δε θα ξέρει κανένα μαγαζί από αυτά που θα του πουν αλλά εκείνος θα υποκριθεί ότι τα ‘χει χτίσει.\nΑγαπημένη συνήθεια: Να συμβουλεύει τους άλλους «βάλτε λίγη μουσική για τα παιδιά, Πάριο θα ακούμε;» και να πηγαίνει ο ίδιος και να βάζει Bon Jovi. Κακό σπυρί.\nΟ αντικοινωνικός έφηβος\nΗλικίας από 13 εώς 16, ο αντικοινωνικός έφηβός θα αντάλλαζε ευχαρίστως την παρουσία του στο τραπέζι με ένα νεφρό, δύο πόδια και μισό συκώτι. Σε όλο το τραπέζι θα πει συνολικά 2 λέξεις, πάντα απευθυνόμενος προς τη μάνα του. Τις εξής:\nΌλη την υπόλοιπη ώρα θα βρίζει από μέσα του, θα στέλνει μηνύματα, θα παίρνει τηλέφωνα, θα αναρωτιέται που να βρίσκονται άραγε οι βιολογικοί του γονείς και γιατί τον παράτησαν σε αυτούς εδώ μπροστά του.\nΑγαπημένη συνήθεια: Να σκέφτεται τους 10 πιο απάνθρωπους τρόπους εξόντωσης των συγγενών που του λένε πόσο πολύ μεγάλωσε. Μόνο αίμα.\nΜπορεί να είναι η δική σας ή να ανήκει στην καλεσμένη φαμίλια αλλά όπως και να ‘χει θα ‘ναι κουφή και θα συναγωνίζεται με τον πατέρα-ψήστη στο ποιός θα είναι το μεγαλύτερο τρολ της ημέρας. Στην πραγματικότητα όλοι οι μεγάλοι οικογενειακοί καυγάδες που έγιναν ποτέ σε τραπέζι ξεκίνησαν από τη φυτιλιά μιας μπάμπως. Κάθεται λίγο απομακρυσμένα από τους υπόλοιπους, έχει τα χέρια της σταυρωμένα, τα μούτρα της ξυνισμένα και ανοίγει το στόμα της μόνο για να πετάξει κακία. Το πώς η κουφή μπάμπω καταφέρνει πάντα να ακούει το πιο ακατάλληλο πράγμα, την πιο ακατάλληλη στιγμή και μετά να βγάζει χολή σχολιάζοντας το δεν κατάφερα ποτέ να το εξηγήσω. Κατά τ’ άλλα δε θα είναι με τίποτα ευχαριστημένη: το φαΐ θα είναι πολύ και θα πεταχτεί, το γλυκό θα είναι πολύ γλυκό, η μουσική θα είναι πολύ δυνατά, όταν της μιλάνε της δημιουργούν πονοκέφαλο και όταν δεν της μιλάνε φαντασιώνεται τον εαυτό της σε διαφήμιση του silver alert και σκέφτεται ότι μόνο αν τη χάσουν θα την εκτιμήσουν.\nΑγαπημένη συνήθεια: Να χαρτζιλικώνει. Γι’αυτό και εξιλεώνεται.\nΚάνει όσα θα ήθελες να κάνεις και εσύ αλλά αυτό το αποκαλούν χαριτωμένο ενώ εσένα θα σε έλεγαν γαιδούρι. Αν θελήσει όλη την πέτσα από το ψητό θα τη φάει, αν θελήσει την τελευταία τηγανιτή πατάτα θα την πάρει , θα τη λιώσει στα χέρια του και μετά θα την πετάξει, αν θελήσει όλα τα μπούτια από το κοτόπουλο θα τα έχει και εσύ θα μείνεις να τρώς το στήθος που είναι στεγνό. Θα πατήσει με τα παπούτσια στον καναπέ, θα κάνει το σαλόνι μούτι, θα ταρακουνήσει τα αναψυκτικά για να γελάσει, θα αδειάσει όλο το αλάτι στο πάτωμα γιατί μπορεί, θα βάλει τα κλάματα και όλοι θα σταθείτε κλαρίνο. Γενικά το μούλικο είναι ο άρχοντας της ημέρας και ο μόνος που θα περάσει τελικά καλά ενώ εσείς οι υπόλοιποι θα βαράτε προσοχές σε κάθε του επιθυμία.\nΑγαπημένη συνήθεια: Να σε τραβολογάει με το ζόρι στο δωμάτιο του για να σου δείξει κάτι και εσύ να πρέπει να υποκριθείς τον ενθουσιασμένο. Ακόμα και αν το κάτι είναι τα ξερατά του στο πάτωμα. Μπράβο Δημητράκη!


Το ευρωπαϊκό κοινωνικό κράτος είναι η μεγάλη σύγχρονη πρόκληση | ΠΑΣΟΚ\nΣημεία Ομιλίας Εύης Χριστοφιλοπούλου κατά την κοινή συνεδρίαση της Ειδικής Διαρκούς Επιτροπής Ευρωπαϊκών Υποθέσεων και της Διαρκούς Επιτροπής Κοινωνικών Υποθέσεων της Βουλής με θέμα: «Η κοινωνική διάσταση της Ευρωπαϊκής Ένωσης & οι πολιτικές κοινωνικής συνοχής»\nΕίναι φανερό, μετά και την πρόσφατη εξέλιξη του βρετανικού δημοψηφίσματος, ότι η ΕΕ διέρχεται κρίση ταυτότητας και συλλογικής αυτοσυνειδησίας. Το αφετηριακό ευρωπαϊκό όραμα για μια Ευρώπη ειρήνης με κοινή προοπτική, κοινό μέλλον και συλλογική οικονομική και κοινωνική πρόοδο, επισκιάζεται πλέον από επικίνδυνες λαϊκίστικες εξάρσεις, εθνικιστικές τάσεις, και έναν ισχυρό οικονομικό βολονταρισμό. Όλες αυτές οι δυνάμεις είναι εξίσου καταστροφικές από όποιο κομμάτι του πολιτικού φάσματος και αν προέρχονται.\nΈχουμε χρέος να δείξουμε αποφασιστικότητα, και στην θεωρία, αλλά και στην πράξη. Οι γενικόλογες θεωρίες είναι καλές, αλλά η Ευρώπη δεν έχει καταφέρει να επιτύχει πραγματική κοινωνική ενσωμάτωση.\nΗ μεγάλη σύγχρονη πρόκληση είναι το ευρωπαϊκό κοινωνικό κράτος. Καλό το «τριπλό Α» στην Κοινωνική Ευρώπη του κ. Γιούνκερ, δεν μπορεί όμως να μην παρατηρήσει κανείς πως αυτά που λέγονται για τον κοινωνικό πυλώνα είναι διακηρυκτικού χαρακτήρα, γενικόλογα και αφηρημένα.\nΣε μια χώρα που έχει πληγεί όσο καμία άλλη από την κρίση χρέους και την ανεργία έχουμε ανάγκη από συγκεκριμένες προτάσεις. Ο καλός φίλος του κ. Τσίπρα, κ. Γιούνκερ, να το ακούσει αυτό. Ενδεικτικά αναφέρω ορισμένες προτάσεις τις οποίες επεξεργαστήκαμε και στα πλαίσια της Συνδιάσκεψης της Δημοκρατικής Συμπαράταξης:\nΡήτρα απασχόλησης σε κάθε ενωσιακή δράση ή πρωτοβουλία. Κάθε ενωσιακή χρηματοδότηση πρέπει να συνοδεύεται από την ρητή απαίτηση της δημιουργίας θέσεων εργασίας. Αυτό αφορά όχι μόνο χρηματοδοτήσεις μέσω του ΕΚΤ (όπου είναι αυτονόητη προτεραιότητα), αλλά και των λοιπών διαρθρωτικών Ταμείων, όπως το ΕΤΠΑ. Μπορεί να υπάρχουν εξαιρέσεις, όπως π.χ. στις ήπιες μορφές ενέργειας, αλλά πρέπει να είναι αυστηρά οριοθετημένες.\nΠρώτη ευκαιρία στην απασχόληση για όλους. Κάθε άνεργος ή νεοεισερχόμενος στην αγορά εργασίας πρέπει να έχει μία τουλάχιστον ευκαιρία απασχόλησης, μαθητείας ή κατάρτισης εντός 4 μηνών αφότου δηλώνει την επιθυμία του να εργαστεί. Είναι καιρός αυτή η πρωτοβουλία, που προήλθε από το Ευρωπαϊκό Σοσιαλιστικό Κόμμα, να εφαρμοστεί οριζόντια σε όλη την ΕΕ.\nΕυκαιρία στην απασχόληση για τους μακροχρόνια ανέργους. Η εγγύηση απασχόλησης πρέπει να επεκταθεί, πέρα από τους νέους, και στους μακροχρόνια ανέργους, που σε συνθήκες οξείας ύφεσης, έχουν ελάχιστες προοπτικές απασχόλησης.\nΠαροχή υπηρεσιών εξατοµικευµένης προσέγγισης για τις ανάγκες των ανέργων, στις οποίες περιλαμβάνονται ειδικά διαμορφωμένα (tailor-made) προγράµµατα απόκτησης δεξιοτήτων. Οι δεξιότητες πρέπει να συνδυάζονται με τις ανάγκες της αγοράς. Ο ΟΑΕΔ πρέπει να έχει τις αντένες του ανοικτές στην αγορά εργασίας.\nΑνοικτά προγράμματα για την ενίσχυση της απασχόλησης, χρηματοδοτούμενα από το ΕΚΤ. Η τεχνολογία προσφέρει την δυνατότητα για να δημιουργηθούν με διαφάνεια, ανοικτά προγράμματα απασχόλησης. Έτσι, θα πάψουμε να επιβαρυνόμαστε με περιττή γραφειοκρατία, η οποία ενώ γίνεται για λόγους διαφάνειας, εν τέλει επιτρέπει να παρεισφρήσουν μικρά ή μεγαλύτερα συμφέροντα.\nΚοινωνικές Επιχειρήσεις. Πρέπει να διευκολυνθεί η ένταξη στην αγορά εργασίας μέσω της Κοινωνικής Οικονομίας και να θεσμοθετηθεί οικονομική ενίσχυση ειδικής μορφής Κοινωνικής Επιχείρησης για τα ΑμεΑ. Ο θεσμός των ΚοινΣΕπ, που εισήχθη στη χώρα μας το 2011, πρέπει να διευρυνθεί, έτσι ώστε να ενθαρρυνθούν οι πρωτοβουλίες ίδρυσης ΚοινΣΕπ σε εθνικό και ευρωπαϊκό επίπεδο.\n5 Ιουλίου 2016 Εύη Χριστοφιλοπούλου\nPrevious Previous post: Φώφη Γεννηματά: Οι πρόσφυγες νοιώθουν εγκλωβισμένοι στη χώρα μας αλλά και η χώρα μας είναι εγκλωβισμένη\nNext Next post: Δήλωση της Προέδρου του ΠΑΣΟΚ Φώφης Γεννηματά μετά την επίσκεψη της στη Παναιγιάλειο Ένωση Συνεταιρισμών Αιγίου


Υπηρεσίες SEO (Search Engine Optimization) - Social Mind\nResult oriented υπηρεσίες SEO\nΤο αποτελεσματικό digital marketing, εκτός από αποτελεσματικές social media και adwords καμπάνες, εκτός από το ποιοτικό περιεχόμενο και τη mobile παρουσία σας, θα πρέπει να περιλαμβάνει και κάτι ακόμη: να σας εμφανίζει στην αρμόζουσα θέση στα αποτελέσματα των μηχανών αναζήτησης, δηλαδή να είστε «ορατοί» στους δυνητικούς πελάτες σας. Κι αυτό επιυγχάνεται με το SEO.\nΟι μέθοδοι βελτιστοποίησης ιστοσελίδων για τις μηχανές αναζήτησης (SEO – Search Engine Optimization) αποτελούν μέρος μιας ολοκληρωμένης στρατηγικής για το search engines marketing (SEM). Το SEO περιλαμβάνει την ανάπτυξη, την προσαρμογή ή τον επανασχεδιασμό της ιστοσελίδας σας προκειμένου να προωθηθεί στις κορυφαίες κατατάξεις στις μηχανές αναζήτησης (Google, Yandex, Bing, Yahoo) με ένα συνδυασμό τεχνικών διαδικασιών και εργαλείων.\nΣτη Social Mind παρέχουμε result oriented υπηρεσίες SEO σε συνεργασία με τους ειδικούς της εταιρείας Innovation Group. Mπορούμε να εγγυηθούμε ότι θα μεγιστοποιήσουμε τις πιθανότητες να βρεθείτε στις αναζητήσεις των εν δυνάμει πελατών σας και ότι χάρη στη δουλειά μας θα κατατάσσεστε στην πρώτη σελίδα των αποτελεσμάτων της Google για τις επιθυμητές λέξεις-κλειδιά σας!\nΤα απτά αποτελέσματα του Social Mind SEO:\nΠου θα εστιάσουμε στη διάρκεια της δουλειάς μας:\nCompetitor SEO Analysis: Αναλύουμε την στρατηγική και τις τεχνικές των ανταγωνιστών σας σε ψηφιακό επίπεδο.\nΤο κοινό σάς αναζητά στις μηχανές αναζήτησης!\nΘα φροντίσουμε να σας εντοπίσουν άμεσα και να γίνουν πελάτες σας!\nΕμπιστευτείτε τις αποτελεσματικές SEO υπηρεσίες μας!


Hellenic Volleyball League - Η διοίκηση του Φοίνικα καλεί τους συριανούς για τον αγώνα με τον Ηρακλή\nΤο Διοικητικό Συμβούλιο του Α.Ο. Φοίνικα Σύρου καλεί όλο το φίλαθλο κοινό του νησιού να ενισχύσει τις προσπάθειες των παικτών μας στο ματς που θα διεξαχθεί το απόγευμα της Κυριακής (16:30) με τον Ηρακλή Χαλκίδας. Ένα σημαντικό παιχνίδι για την ομάδα μας, ευκαιρία για τη Σύρο.\nΟ Φοίνικας είναι πολύ κοντά στην πρόκριση και για να συμβεί αυτό οι παίκτες του Σάσα Στεφάνοβιτς θέλουν τη συμπαράσταση του κόσμου. Ελάτε να γεμίσουμε την κλειστή αίθουσα του Αθλητικού Κέντρου και όλοι μαζί στο τέλος να πανηγυρίσουμε, να γιορτάσουμε μία σπουδαία πρόκριση. Μία πρόκριση που θα μας δώσει την ευκαιρία να διεκδικήσουμε το δεύτερο κύπελλο League Cup στην ιστορία μας.\nMore in this category: « Ο Φοίνικας Σύρου νίκησε δύσκολα 3-2 τον μαχητικό Εθνικό Πειραιώς (φωτό) Ο Φοίνικας Σύρου 3-2 τον Ηρακλή Χαλκίδας με 8 άσσους του Λινζ »


((i)) Θεσ/νικη - Αναληψη ευθυνης\n03/05/2021 4:25 μμ.\nHacktivism / Τεχνοπολιτική Αλληλεγγύη Κοινωνική ανυπακοή / Αντιστάσεις Κρατική καταστολή - Κοινωνικός έλεγχος Απεργία Πείνας Φυλακές Χιλή Πολιτική Βία/Αντι-βία\nΗ τεχνολογία ανέκαθεν αποτελούσε ισχυρό σύμμαχο για την κυριαρχία. Στο σήμερα όμως θα έλεγε κανείς πως είναι απο τα πιο σημαντικα όπλα της. Η τεχνολογία λοιπόν εχει κατακλίσει κάθε γωνιά της καθημερινότητας μας. "Έξυπνα κινητά", "Έξυπνα ρολόγια", "Έξυπνα σπίτια", ακόμη και "έξυπνες πόλεις". Όλα έτοιμα και ρυθμισμένα για τη δική μας ευκολία. Πίσω από αυτή τη φαινομενική ευκολία που μας δίνεται, υπάρχει μια τεράστια μπίζνα. Μια μαζική συλλογή πληροφοριών για κάθε άτομο ξεχωριστά.\nΟι εταιρίες κινητής τηλεφωνίας σαφώς και έχουν την τιμητική τους μέσα στην κατάστασηαυτή. Διαθέσιμες πάντα να δώσουν συνομιλίες, μηνύματα και κάθε άλλη πληροφορία,που διαθέτουν, έχουν αποδείξει πάμπολλες φορές την αγαστή συνεργασία τους με τους θεσμούς της εξουσίας.\nΜια από αυτές τις φορές υπήρξε και η δυστοπική περίοδος 2020-2021. Με το πρώτοάκουσμα της "μαζικής φυλάκισης", οι εταιρίες αυτές έσπευσαν να παρηγορήσουντο λαό με πακέτα προσφορών, να χρυσώσουν το χάπι του κάθε ατόμου, που έπρεπε πάση θυσία να μείνει σπίτι.\nΠέρα από αυτό το κοινωνικό πλαίσιο και τη συνθήκη της πανδημίας, γνωρίζουμε καλά το πως αυτές οι εταιρίες παρέχουν τις "επιθυμητές" πληροφορίες στους μπάτσους όταν θέλουν να χτίσουν νέες δικογραφίες και να ανοίξουν νέους κύκλους διώξεων. Υποκλοπές τηλεφωνικών συνομιλιών, παρακολουθήσεις ατόμων μέσα από στίγματα κινητών τηλεφώνων, έχουν αποτελέσει πολλάκις στοιχεία για κατηγορητήρια αγωνιστών/στριών, κομμένα και ραμμένα στις προτιμήσεις της κρατικής ασφάλειας. Σε κάθε γωνιά τουκόσμου, η συνεργασία αυτή έχει βοηθήσει την εκάστοτε εξουσία να εντοπίσειςτους εχθρούς της, να τους φυλακίσει και να προσπαθήσει να τους εξοντώσει με κάθε τρόπο.\n- Την κατάργηση του άρθρου 9 και την αποκατάσταση του άρθρου 1 του διατάγματοςνόμου 321, που ρυθμίζει την "υπό όρους ελευθερία (υπό όρους αποφυλάκιση κρατουμένου)"μετατρέποντας έτσι το δικαίωμα σε προνόμιο


Μήτρογλου: “Πώς θα διηγηθώ αυτή την ιστορία στα παιδιά μου;” | dete\nHome›ΑΘΛΗΤΙΣΜΟΣ›Μήτρογλου: "Πώς θα διηγηθώ αυτή την ιστορία στα παιδιά μου;"\nΜήτρογλου: "Πώς θα διηγηθώ αυτή την ιστορία στα παιδιά μου;"\n14 Μαΐ, 2017 - 21:45\nΚώστας Μήτρογλου και Ανδρέας Σάμαρης είχαν κάθε λόγο να είναι χαρούμενοι για την κατάκτηση του 36ου τίτλου στην ιστορία της Μπενφίκα και τέταρτου συνεχόμενου, κάτι που οι «αετοί» της Λισαβόνας καταφέρουν για πρώτη φορά στα 113 χρόνια διαδρομή τους.\nΟ Μήτρογλου, πρώτος σκόρερ της ομάδας με 15 γκολ, είπε πως δεν ξέρει πώς να μεταφέρει στα παιδιά του τα επόμενα χρόνια, αυτά τα συναισθήματα που βίωσε με το κορυφαίο επίτευγμα της κατάκτησης του τίτλου.\n«Είμαι πολύ χαρούμενος για την ομάδα και τους οπαδούς, πολύ χαρούμενος με αυτή την ιστορική στιγμή. Δεν ξέρω πως θα μπορέσω να διηγηθώ αυτή την ιστορία στα παιδιά, είναι πολύ όμορφη και θα πρέπει να σκεφτώ πάρα πολύ σκληρά για το πώς θα ξεκινήσω», είπε ο Ελληνας επιθετικός. «Ήταν η καλύτερη σεζόν μου, έκανα τη δουλειά μου, αλλά τα καταφέραμε και χάρη στην εξαιρετική αμυντική δουλειά» πρόσθεσε.\nΟ Ανδρέας Σάμαρης, θα έχει να διηγείται με την σειρά του, μία ιστορία που δεν θα ξεχάσει. «Έχουμε δείξει ότι κερδίσαμε αυτό το τρόπαιο με σκληρή δουλειά και αφοσίωση, ανεξάρτητα από την κριτική, ποτέ δεν χαμηλώσαμε το κεφάλι, όταν κοιτάζαμε το στόχο,» τόνισε ο Ελληνας μέσος, σημειώνοντας ότι πλέον η Μπενφίκα έχει πολλούς οπαδούς στην Ελλάδας. «Αυτή την ιστορία θα την διηγηθώ στα παιδιά μου, στα παιδιά των φίλων μου, η Μπενφίκα έχει κερδίσει πολλούς φιλάθλους στην Ελλάδα τα τελευταία χρόνια. Σήμερα (σ.σ: χθες) ήταν μαζί του εδώ, ο γιος του καλύτερού μου φίλου, που υποστηρίζει την Μπενφίκα, είναι ήδη φίλαθλός της. Είμαι πολύ χαρούμενος».


Ο ΠΑΡΛΑΠΙΠΑΣ: Παγκόσμια πρώτη για τη Ρωσία: Xρήση κατευθυνόμενων πυρομαχικών πυροβολικού στη Συρία – Ποιοι αφαίρεσαν τη δυνατότητα «χειρουργικής» βολής από την Ελλάδα;\nΠαγκόσμια πρώτη για τη Ρωσία: Xρήση κατευθυνόμενων πυρομαχικών πυροβολικού στη Συρία – Ποιοι αφαίρεσαν τη δυνατότητα «χειρουργικής» βολής από την Ελλάδα;\nΝέα εποχή για τη Ρωσία και το Πυροβολικό καθώς είχαμε την παγκόσμια πρώτη για το «Krasnopol» στη Συρία, Οι Ρώσοι συνεχίζουν τις δοκιμές οπλικών συστημάτων και\nαυτή τη φορά σειρά είχαν συστήματα κατευθυνόμενων πυρομαχικών πυροβολικού «Krasnopol» των 152/155 mm .\nΜη επανδρωμένο αεροσκάφος, UAV, παρακολουθούσε και μετέφερε δεδομένα των στόχων στην συριακή πόλη Abu Kamal.\nΤο UAV κατέδειξε τους στόχους με laser και το νέας γενιάς καθοδηγούμενου με LASER βλήματος 9K25 Krasnopol των 152 χιλ. διέλυε τα πάντα σε τρομαχτική απόσταση.\n100% ποσοστό ευστοχίας για το ρωσικό πυροβολικό.\nΔείτε το βίντεο από τη Συρία\nNew video came out. Looks like this is guided artillery(Krasnopol?), drone is correcting fire. Explosions are too small for airstrikes. Maybe some of them are drone strikes. I cut the best parts, full video – https://t.co/VkVoU3ZYnFpic.twitter.com/1mjPjNClQm\n— monitoring (@warsmonitoring) November 18, 2017\nΚαι ολόκληρο το βίντεο εδώ\nΤο 2K25 Krasnopol των 152 χλμ μπορεί να βληθεί από τα νέα συστήματα πυροβολικού, το οβιδοβόλο 2S35 «Coalition SV» το οποία πρόκειται για την εκσυγχρονισμένη έκδοση του 2S19 MSTA-S.\nΣύμφωνα με μηχανικούς του Ρωσικού Στρατού, το νέο 2S35 μπορεί να χρησιμοποιήσει μεγάλου βεληνεκούς, υψηλής εκρηκτικότητας, καθοδηγούμενα βλήματα ακριβείας με μέγιστο βεληνεκές 70 χιλιομέτρων και υψηλό επίπεδο ακριβείας.\nΤο βασικό Α/Κ οβιδοβόλο 2S19 του Ρωσικού Στρατού είχε ως βάση το σκάφος άρματος μάχης T-80. Το νέο 2S35 μπορεί να χρησιμοποιήσει τη νέα καθολική πλατφόρμα «Armata».\nΣύμφωνα με Ρωσικές πηγές, το 2S35 μπορεί να βάλλει πλήρως αυτόματα χωρίς την ύπαρξη πληρωμάτων εντός του πύργου.\nΕχει τη δυνατότητα βολής του νέας γενιάς καθοδηγούμενου με LASER βλήματος 9K25 Krasnopol των 152 χιλ.\nH άγνωστη ιστορία των ελληνικών κατευθυνόμενων με laser βλημάτων πυροβολικού, Krasnopol Μ1\nTα 1.000 βλήματα στην έκδοση των 155 χλστ. που δόθηκαν ως αντισταθμιστικά από την Ρωσία για την αγορά των αντιαρματικών βλημάτων μεγάλου βεληνεκούς Kornet-E το 2001, υπόσχονταν ότι θα δώσουν άλλες δυνατότητες στο ελληνικό Πυροβολικό που για πρώτη φορά αποκτούσε δυνατότητες «χειρουργικής» βολής.\nΤα πράγματα στις δοκιμές, όμως, δεν πήγαν και πολύ καλά: Δύο, κατ’άλλες πηγές, τρία βλήματα, στα πέντε, δεν ανταποκρίθηκαν στις επιχειρησιακές απαιτήσεις του Στρατού. Τα βλήματα ήταν παραγωγής επί εποχής Σοβιετικής Ενωσης και η νεοείσακτη τεχνολογία, αλλά και η παλαιότητά τους, δεν εγγυάτο σωστή απόδοση\nΑπό τότε, κάπου στα μέσα του 2005, τέθηκε το θέμα της αλλαγής των βλημάτων με άλλα αντισταθμιστικά.\nΗ εταιρεία KBM δέχθηκε να υπάρξει αλλαγή, ζήτησε κατάλογο νέων αντισταθμιστικών, αλλά ουδείς ενδιαφέρθηκε από πλευράς ΓΔΑΕΕ και ΕΣ.\nΕτσι φτάσαμε το 2014 που επί υπουργίας Δ.Αβραμόπουλου, ζητήθηκε από την εταιρεία να… αδειάσει την αποθήκη που ήταν τα Krasnopol και να υπάρξουν νέα αντισταθμιστικά, όπως και έγινε.\nΤο δεύτερο σκέλος. Το πρώτο όχι.\nΜε ένα μικρό πρόγραμμα, κόστους μερικών εκατοντάδων χιλιάδων ευρώ, εργοστασιακής επιθεώρησης και αντικατάστασης των πυροσωλήνων τους τα βλήματα θα αποκτούσαν επιχειρησιακή ετοιμότητα. Πού μυαλό για τέτοια, όμως…


((i)) ΔΥΝΑΜΗ ΜΑΣ Η ΑΛΛΗΛΕΓΓΥΗ.\n24/09/2021 11:27 πμ.\nΕδώ και λίγες μέρες η κυβέρνηση έβγαλε σε αναστολή χιλιάδες εργαζόμενους στο δημόσιο σύστημα υγείας, με το πρόσχημα του μη εμβολιασμού. Το εμβόλιο έγινε εργαλείο των εξουσιαστών για πολλές δουλειές. Οπως για τη διάλυση της Πρωτοβάθμιας Φροντίδας Υγείας, για την επέκταση εργολαβιών σε Νοσοκομεία και για να θησαυρίζουν τα ιδιωτικά μαγαζιά της υγείας. Η υποχρεωτικότητα δεν πρέπει να γίνει αποδεκτή. Η δημόσια περείθαλψη είναι ασπίδα απέναντι στην πανδημία. Οι υγειονομικοί πλέον με αυτοθυσία σώζουν ζωές και κρατάνε όρθιο το ΕΣΥ. Οι σκοποί του κράτους δεν αφορούν την πανδημία αλλά στοχεύουν στον εξαναγκασμό. Κοινωνικό αυτοματισμό και διχασμό προκαλούν οι εξουσιαστές. Ρίχνοντας τις ευθύνες στον λαό για να κατασκευάζουν την κυβερνητική προπαγάνδα. Ολοι μαζί σιωπούν για το ακρωτηριασμένο δημόσιο σύστημα υγείας δεκαετιών. Τα δε εμβόλια έγιναν εργαλείο πολιτικής σκοπιμότητας. Το αποκορύφωμα οιι συγχωνεύσεις Νοσοκομείων. Παράλληλα κατάπνιξη και των φωνών που διαφωνούν με την πολιτική τους. Ελλειψη ενημέρωσης, απουσία διαφάνειας και ενημέρωση ελεγχόμενη. Σήμερα χτυπάνε τους ανεμβολίαστους υγειονομικούς, και αύριο θα είναι κάποιος άλλος. Οι εξουσιαστές και τα φερέφωνά τους είδαν την όλη αυτή κατάσταση με την πανδημία ως χρυσή ευκαιρία για να εδραιώσουν την κυριαρχία τους. Ενας ιός κυριολεκτικά μετατράπηκε σε όχημα για την καταστρατήγηση ελευθεριών. Καταργούν δωρεάν τεστ την στιγμή που βγάζουν σε αναστολή χιλιάδες εργαζόμενους.\nΗ ΣΥΜΠΑΡΑΣΤΑΣΗ ΜΑΣ ΣΤΟΥΣ ΥΓΕΙΟΝΟΜΙΚΟΥΣ ΕΙΝΑΙ ΔΕΔΟΜΕΝΗ ΚΑΙ ΑΠΟΤΥΠΩΘΗΚΕ ΚΑΙ ΜΕ ΤΗΝ ΠΑΡΕΜΒΑΣΗ ΜΑΣ ΣΤΗΝ ΠΡΟΣΦΑΤΗ ΚΙΝΗΤΟΠΟΙΗΣΗ ΤΟΥΣ ΣΤΟ ΝΟΣΟΚΟΜΕΙΟ ΒΟΛΟΥ.


Ορθάνοιχτο παράθυρο «ευελιξίας» και το 2023 | Η Εφημερίδα των Συντακτών\n«Μια σε γενικές γραμμές ουδέτερη συνολική δημοσιονομική πολιτική φαίνεται κατάλληλη για το 2023», λέει ο Τζεντιλόνι. «Δεν θα εφαρμόσουμε τον κανόνα του ενός εικοστού για τις χώρες με ποσοστό χρέους άνω του 60% του ΑΕΠ», βεβαιώνει ο Ντομπρόβσκις\nΕΝΤΥΠΗ ΕΚΔΟΣΗ 03.03.2022, 09:21\nΠαρά το γεγονός ότι η Κομισιόν παρουσίασε χθες τις... εκτός τόπου και χρόνου συστάσεις δημοσιονομικής σύσφιγξης, παραδέχθηκε ότι η ουκρανική κρίση και οι κυρώσεις στη Ρωσία επιβάλλουν επανεξέταση την άνοιξη ● Σύσταση στις χώρες με υψηλό χρέος να δώσουν προτεραιότητα στη σταδιακή βελτίωση των δημοσιονομικών θέσεων από το επόμενο έτος.\nΑνοιχτό άφησαν το ενδεχόμενο να συνεχιστεί η ευελιξία στους δημοσιονομικούς κανόνες της Ε.Ε. και το 2023 οι επίτροποι Ντομπρόβσκις και Τζεντιλόνι. Μετά και την πανδημία του κορονοϊού, οι επιπτώσεις του πολέμου στην Ουκρανία αλλά και οι κυρώσεις που έχουν ήδη επιβληθεί στη Μόσχα αναμένεται να επιβραδύνουν τον ρυθμό ανάπτυξης στην ευρωπαϊκή οικονομία. Συνεπώς, πιθανότατα θα χρειαστεί να συνεχιστεί η ισχύς της ρήτρας διαφυγής από το Σύμφωνο Σταθερότητας και Ανάπτυξης.\nΧθες, η Κομισιόν -όπως είχε προγραμματιστεί πριν από την εισβολή της Ρωσίας στην Ουκρανία- παρουσίασε τις συστάσεις της για τους κρατικούς προϋπολογισμούς του επόμενου έτους. Κι εκεί που ήταν έτοιμη να… σφίξει το ζωνάρι, είπε τελικά ότι, ελέω πολέμου, θα τα… ξαναδούμε την άνοιξη, επιβεβαιώνοντας ότι είναι πιο εύκολη η ευελιξία στα δημοσιονομικά απ’ ό,τι στη γραφειοκρατία των Βρυξελλών!\n«Οι κυρώσεις της Ευρώπης θα έχουν φυσικά επιπτώσεις και κόστος για την οικονομία της Ε.Ε. Σε αυτό το στάδιο, είναι δύσκολο να υπολογιστούν αξιόπιστα. Καθώς οι κυρώσεις αρχίζουν να έχουν αποτελέσματα, θα μπορούσαμε να δούμε μια σειρά από σενάρια. Για παράδειγμα: υψηλότερος πληθωρισμός, μεγαλύτερη πίεση στις τιμές της ενέργειας, δυσμενείς επιπτώσεις στις χρηματοπιστωτικές αγορές. Η ανάπτυξη θα συνεχιστεί, αλλά θα επιβραδυνθεί σαφώς», δήλωσε χθες ο εκτελεστικός αντιπρόεδρος της Ευρωπαϊκής Επιτροπής, Βάλντις Ντομπρόβσκις.\nΤι συστήνει η Κομισιόν: «Είναι σαφές ότι η κατάλληλη δημοσιονομική στάση για το ευρώ θα πρέπει να προκύπτει από την κατάλληλη ισορροπία μεταξύ της βιωσιμότητας και των αναγκών σταθεροποίησης. Σε αυτή τη βάση, μια σε γενικές γραμμές ουδέτερη συνολική δημοσιονομική πολιτική φαίνεται κατάλληλη για το 2023», είπε ο επίτροπος Οικονομικών, Πάολο Τζεντιλόνι.\n«Μια σταδιακή δημοσιονομική προσαρμογή για τη μείωση του υψηλού δημόσιου χρέους θα μπορούσε να ξεκινήσει το 2023, αφού η πολύ απότομη εξυγίανση θα μπορούσε να έχει αρνητικό αντίκτυπο στην ανάπτυξη και, ως εκ τούτου, τη βιωσιμότητα του χρέους. Επομένως, αυτό θα πρέπει να αποφευχθεί», συμπλήρωσε, τονίζοντας ταυτόχρονα την ανάγκη ενίσχυσης των επενδύσεων και την προώθηση της βιώσιμης ανάπτυξης.\nΗ Ελλάδα δεν εξαιρέθηκε από τις συστάσεις, αφού η περίπτωσή της «απαντάται» από τις οδηγίες της Επιτροπής. «Τα κράτη-μέλη με υψηλό χρέος θα πρέπει να αρχίσουν να αποκαθιστούν τα δημοσιονομικά αποθέματα σταδιακά και με τρόπο φιλικό προς την ανάπτυξη», είπε ο Β. Ντομπρόβσκις. Πιο συγκεκριμένα, οι χώρες με υψηλό χρέος θα πρέπει να δώσουν προτεραιότητα στη σταδιακή βελτίωση των δημοσιονομικών θέσεων από το επόμενο έτος, περιορίζοντας την αύξηση των τρεχουσών δαπανών και προστατεύοντας παράλληλα τις επενδύσεις.\nΟι υπόλοιπες χώρες θα πρέπει να δώσουν προτεραιότητα στις επενδύσεις για την πράσινη και την ψηφιακή μετάβαση. Δεν είναι τόσο επείγον να προβούν σε δημοσιονομική προσαρμογή το 2023.\nΛόγω της εξαιρετικής αβεβαιότητας, η Κομισιόν δεν προτείνει την έναρξη νέων διαδικασιών υπερβολικού ελλείμματος την άνοιξη του 2022. Θα επανεκτιμήσει τη σκοπιμότητα της διαδικασίας το φθινόπωρο. Για τα κράτη-μέλη με λόγο χρέους άνω του 60% του ΑΕΠ, η Επιτροπή θα θεωρήσει ότι η συμμόρφωση με το κριτήριο αναφοράς για τη μείωση του χρέους δεν δικαιολογείται υπό αυτές τις εξαιρετικές συνθήκες.\n«Η Ελλάδα δεν έχει εξαιρεθεί γιατί υπάρχει έτσι κι αλλιώς στις συστάσεις διάκριση μεταξύ των χωρών με μικρό και με μεγάλο χρέος. Είναι σημαντικό ότι δεν θα εφαρμόσουμε τον κανόνα του ενός εικοστού για τις χώρες με ποσοστό χρέους άνω του 60% του ΑΕΠ», απάντησε ο Β. Ντομπρόβσκις σε σχετική ερώτηση της «Εφ.Συν.».


BERTAZZONI SPA, Απορροφητήρες κουζίνες και εξαγωγείς, Ηλεκτρικές κουζίνες, Πλάκες ψησίματος, στην EUROPAGES.\nEUROPAGES - Αναζήτηση B2B > BERTAZZONI SPA\nΣτην Guastalla, μεταξύ των περιοχών Reggio Emilia και Πάρμα, μια επιχείρηση οικογενειακής διαχείρισης συνδυάζει τις δύο καλύτερες παραδόσεις της Εμίλια - Ρομάνια, τη γνώση της μαγειρικής τέχνης και της μηχανικής. Η Bertazzoni αποτελεί κληρονόμο της γαστρονομικής κληρονομιάς της περιοχής, η οποία αποτελείται από προϊόντα όπως το ζαμπόν της Πάρμα, το σαλάμι και η μορταδέλα, το Parmigiano Reggiano και το ξύδι βαλσάμικο. Αυτός είναι ο λόγος που όσοι αγαπούν τη μαγειρική χρησιμοποιούν τις κουζίνες και τις εστίες μαγειρέματος Bertazzoni, οι οποίες κατασκευάζονται με πάθος και τεχνογνωσία από τους ειδικούς της κουζίνας.\nΜια επιλογή επιχειρήσεων με συναφές αντικείμενο δραστηριότητας: Απορροφητήρες κουζίνες και εξαγωγείς\nGuastalla - 42016 Ιταλία\nΙστολόγιο BERTAZZONI SPA,